ശരീരഭാരം കുറയ്ക്കാന് പാനീയങ്ങള് | iMalayalee MultiChannel News Portal\nഒരു കഷണം കേക്ക് തിന്നുന്നതുപോലെ അത്ര എളുപ്പമുള്ള കാര്യമല്ല ഭാരം കുറയ്ക്കല്! എന്നാല്, നിങ്ങള് ആഗ്രഹിക്കുന്ന രീതിയില്, ആരോഗ്യകരമായും കൂടുതല് ഫലപ്രദമായും ശരീരഭാരം കുറയ്ക്കാന് ചില എളുപ്പ വഴികളും ഉണ്ട്. ഭാരം കുറയ്ക്കാന് നിങ്ങള് പലപ്പോഴും നാരങ്ങാവെള്ളത്തെയായിരിക്കും ആശ്രയിക്കുന്നത്. എന്നാല്, വളരെ വേഗത്തില് ഭാരം കുറയ്ക്കാന് സഹായിക്കുന്ന മറ്റു പാനീയങ്ങളും ഉണ്ടെന്ന് നിങ്ങള്‍ക്കറിയാമോ? അത്തരം പാനീയങ്ങളെക്കുറിച്ചാണ് ഇനി പറയുന്നത്;\nതേങ്ങാവെള്ളം (Coconut water)\nഇഷ്ടപ്പെട്ട ഷേക്കുകളും ജ്യൂസുകളും കുറയ്ക്കണം എന്ന് പറയുന്നത് നിങ്ങള്‍ക്ക് അത്ര പെട്ടെന്ന് അംഗീകരിക്കാന് കഴിഞ്ഞേക്കില്ല. എന്നാല്, ഇതിനുപകരമുള്ള മികച്ച ഒരു ഉപാധിയാണ് കരിക്കിന്‍വെള്ളം. സ്വാഭാവിക രുചിയും ഇടത്തരം മധുരവും ആരോഗ്യപരമായ നിരവധി ഗുണങ്ങളും ഇതിനെ വ്യത്യസ്തമാക്കുന്നു!\nചില ജ്യൂസുകളില് കൂടിയ അളവില് പഞ്ചസാര അടങ്ങിയിട്ടുണ്ടാവും. ഇത് നിങ്ങളുടെ ഭക്ഷണക്രമത്തെ ആകപ്പാടെ മാറ്റിമറിച്ചേക്കും. അതിനാല്, കുറഞ്ഞ കലോറിയുള്ള ജ്യൂസുകള് തെരഞ്ഞെടുക്കുന്നതിന് പ്രത്യേകം ശ്രദ്ധപുലര്‍ത്തുക.\nഇതൊരു മികച്ച കാലറിരഹിത പാനീയമാണ്. നല്ല ഗുണങ്ങള് മൂലം ഇക്കാലത്ത് ഏറ്റവും ശ്രദ്ധിക്കപ്പെടുന്ന ഒരു പാനീയമാണ് ഗ്രീന് ടീ. ദിവസവും ഗ്രീന് ടീ കുടിക്കുന്നവര്‍ക്ക് അത് സ്ഥിരമായി ഉപയോഗിക്കാത്തവരെക്കാള് കൂടിയ നിരക്കില് ഭാരം കുറയുന്നുവെന്ന് പഠനങ്ങള് കണ്ടെത്തിയിട്ടുണ്ട്. പഞ്ചസാര ചേര്‍ക്കാതെ, ഇളം ചൂടുള്ള ഗ്രീന് ടീ മാത്രമായി കുടിക്കുന്നതാണ് ഗുണപ്രദം.\nഗ്രീന് വാനില ആല്‍മണ്ട് സ്മൂത്തി (Green Vanilla Almond Smoothie)\nധാരാളം പ്രോട്ടീന് അടങ്ങിരിക്കുന്ന ഈ പാനീയം അമിതമായ ശരീരഭാരം ഒഴിവാക്കുന്നതിനും മസിലുകള്‍ക്ക് സ്വാഭാവികത നല്‍കുന്നതിനും സഹായിക്കുന്നു. കരിക്കിന്‍വെള്ളം, ചുവന്ന ചീര, വാഴപ്പഴം, ആല്‍മണ്ട് ബട്ടര്, ഒരു സ്കൂപ്പ് പ്രോട്ടീന് പൗഡര്, ഒരു ടേബിള് സ്പൂണ് വാനില എക്സ്ട്രാക്റ്റ് എന്നിവ കുഴമ്ബു പരുവത്തില് കൂട്ടിയോജിപ്പിക്കുക. ഇത് ഒരു മികച്ച ആരോഗ്യ പാനീയം കൂടിയാണെന്നു മനസ്സിലാക്കുക.\nമിന്റ് ചായ (Mint tea)\nമിന്റ് ചായ കുടിക്കുന്നത് ഭക്ഷണങ്ങളോടുള്ള അമിതാവേശം ഇല്ലാതാക്കും. അത് നിങ്ങളുടെ രുചിയിലും വിശപ്പിലും മാറ്റങ്ങള് സൃഷ്ടിക്കും. മിന്റ് ചായ കുടിക്കുന്നത് മൂലം അസമയങ്ങളില് ഉണ്ടാകുന്ന വിശപ്പിനെ മറികടക്കാന് സാധിക്കും. ഭക്ഷണത്തിനു ശേഷം ഒരു ഗ്ളാസ് മിന്റ് ടീ കുടിക്കുന്നത് വയറിന്റെ അസ്വസ്ഥതകളും അമിതമായ വിശപ്പും ഇല്ലാതാക്കുന്നതിന് സഹായിക്കും.സ്ഥിരമായി വ്യായാമം ചെയ്യുന്നതിനൊപ്പം ആരോഗ്യകരമായ ഒരു ഭക്ഷണക്രമവും പിന്തുടരുന്നത് ശരീരഭാരം കുറയ്ക്കാനുള്ള ഇത്തരം ശ്രമങ്ങള്‍ക്ക് മികച്ച ഫലം നല്‍കും!


UUKMA News വിവാഹം നടന്നത് രഹസ്യമായിരുന്നുവെന്ന ഹാരിയുടെയും മേഗൻറെയും വാദം തള്ളി കാന്റർബറി ആർച്ച് ബിഷപ്പ് - UUKMA News വിവാഹം നടന്നത് രഹസ്യമായിരുന്നുവെന്ന ഹാരിയുടെയും മേഗൻറെയും വാദം തള്ളി കാന്റർബറി ആർച്ച് ബിഷപ്പ് - UUKMA News\nവിവാഹം നടന്നത് രഹസ്യമായിരുന്നുവെന്ന ഹാരിയുടെയും മേഗൻറെയും വാദം തള്ളി കാന്റർബറി ആർച്ച് ബിഷപ്പ്\nവിൻഡ്‌സർ കാസിൽ വിവാഹത്തിന് മുമ്പുള്ള ഒരു രഹസ്യ ചടങ്ങിൽ വെച്ചാണ് താൻ മേഗനെ വിവാഹം കഴിച്ചതെന്ന ഹാരിയുടെ വാദം തള്ളി കാന്റർബറി അതിരൂപത ആർച്ച് ബിഷപ്പ് ജസ്റ്റിൻ വെൽബി. മൂന്നാഴ്ച മുമ്പ് ദമ്പതികൾ പറഞ്ഞ കാര്യങ്ങളിൽ മൗനം പാലിച്ച ജസ്റ്റിൻ വെൽബി, ഹാരിയുടെയും മേഗന്റെയും വിവാഹ സർട്ടിഫിക്കറ്റിൽ ഒപ്പിട്ടതായി പറഞ്ഞു.\nനിയമപരമായ കല്യാണം 2018 മെയ് 19 ശനിയാഴ്ച സെന്റ് ജോർജ്ജ് ചാപ്പലിൽ വെച്ചായിരുന്നു. എന്നാൽ അതിന് മൂന്ന് ദിവസം മുൻപുള്ള ഹാരിയും മേഗനും മാത്രമുള്ള രഹസ്യ ചടങ്ങിൽ ആർച്ച് ബിഷപ്പ് വിവാഹം നടത്തിയെന്ന ദമ്പതികളുടെ വാദമാണ് പൊളിയുന്നത്.\nമേഗനും ഹാരിക്കും എന്ത് സംഭവിച്ചു? ഔദ്യോഗിക വിവാഹത്തിന് മൂന്ന് ദിവസം മുമ്പ് നിങ്ങൾ അവരെ വിവാഹം കഴിപ്പിച്ചോ? എന്ന മാധ്യമപ്രവർത്തകരുടെ ചോദ്യങ്ങൾക്ക് 65 കാരനായ ബിഷപ്പ് പറഞ്ഞത് നിയമപരമായ കല്യാണം 2018 മെയ് 19 ശനിയാഴ്ചയായിരുന്നു എന്നാണ്.\nമാധ്യമപ്രവർത്തകരുടെ ചോദ്യങ്ങൾക്ക് ബിഷപ്പ് നൽകിയ മറുപടി ഇങ്ങനെ, “നിങ്ങളിൽ ആരെങ്കിലും ഒരു പുരോഹിതനോട് സംസാരിക്കുകയാണെങ്കിൽ, അവർ ആ സംസാരം രഹസ്യമായി സൂക്ഷിക്കുമെന്ന് നിങ്ങൾ പ്രതീക്ഷിക്കുന്നു. ഞാൻ ആരുമായി സംസാരിക്കുന്നു എന്നത് പ്രശ്നമല്ല. ‘വിവാഹത്തിന് മുമ്പ് ഡ്യൂക്ക്, ഡച്ചസ് എന്നിവരുമായി ഞാൻ നിരവധി സ്വകാര്യ, ഇടയ കൂടിക്കാഴ്ചകൾ നടത്തിയിരുന്നു. നിയമപരമായ കല്യാണം ശനിയാഴ്ചയായിരുന്നു. ഞാൻ വിവാഹ സർട്ടിഫിക്കറ്റിൽ ഒപ്പിട്ടു, അത് ഒരു നിയമപരമായ രേഖയാണ്, അത് തെറ്റാണെന്ന് അറിഞ്ഞ് ഞാൻ ഒപ്പിട്ടാൽ ഗുരുതരമായ ക്രിമിനൽ കുറ്റമാണ്. അതിനാൽ ഇതിനെക്കുറിച്ച് നിങ്ങൾക്കിഷ്ടമുള്ളത് വാർത്തയായി നിർമ്മിക്കാൻ കഴിയും. എന്നാൽ നിയമപരമായ കല്യാണം ശനിയാഴ്ചയായിരുന്നു.” അതേസമയം മറ്റേതൊരു മീറ്റിംഗിലും എന്താണ് സംഭവിച്ചതെന്ന് താൻ പറയില്ല എന്നും അദ്ദേഹം കൂട്ടിച്ചേർത്തു.\nരാജകീയ ചുമതലകളിൽ നിന്ന് പൂർണമായും മോചിതരായ ഹാരിയും മേഗനും കഴിഞ്ഞയാഴ്ച ഒരു പ്രസ്താവനയിൽ സ്വകാര്യ ചടങ്ങ് നടന്നുവെന്ന അവകാശവാദം പിൻവലിച്ചു. ഇത് കനത്ത സംശയം ജനിപ്പിച്ചിരുന്നു, കാരണം യുകെയിൽ നിയമപരമായ വിവാഹത്തിന് രണ്ട് സാക്ഷികൾ ആവശ്യമാണ്.


ജാഗ്രത: സാമ്പത്തിക സ്ഥിതി എങ്ങിനെ പരുങ്ങലിലായി:പിണറായി\nസാമ്പത്തിക സ്ഥിതി എങ്ങിനെ പരുങ്ങലിലായി:പിണറായി\nസംസ്ഥാനത്തിന്റെ സാമ്പത്തിക സ്ഥിതി എങ്ങിനെ പരുങ്ങലിലായിയെന്ന് യുഡിഎഫ് സര്‍ക്കാര് വിശദീകരിക്കണമെന്ന് സിപിഐ എം സംസ്ഥാന സെക്രട്ടറി പിണറായി വിജയന് പറഞ്ഞു. കേരള രക്ഷാമാര്‍ച്ചിന്റെ ആറാം ദിനത്തില് വെഞ്ഞാറമൂട് വാര്‍ത്താസമ്മേളനം നടത്തുകയായിരുന്നു പിണറായി. സാമ്പത്തിക സ്ഥിതി പരുങ്ങലിലാണെന്നാണ് ധനഅവലോകന കമ്മിറ്റിയുടെ വിലയിരുത്തലുണ്ടായിട്ടുള്ളത്. ഇത് എങ്ങിനെ സംഭവിച്ചു.\nഎല്‍ഡിഎഫ് ഭരണത്തില്‍നിന്ന് ഇറങ്ങിപോരുമ്പോള് ഖജനാവ് നല്ല ബലത്തിലായിരുന്നു.ഇപ്പോള് കരാറുകാര്‍ക്കുമാത്രം കുടിശിക 1600 കോടി രൂപയാണ്. ക്ഷേമപെന്‍ഷനുകളും മുടങ്ങി. എന്നും യുഡിഎഫ് അധികാരത്തിലെത്തിയാല് ക്ഷേമപെന്‍ഷന് മുടക്കും. വളരെ പാവപ്പെട്ടവരാണ് ക്ഷേമപെന്‍ഷന് വാങ്ങുന്നത്.ഇത്തവണത്തെ ബജറ്റിലും വലിയ നികുതി ഭാരമാണുള്ളത്്. ഇത്രയധികം നികുതി ഒരു ബജറ്റിലും ഉണ്ടായിട്ടില്ല.\nനിയമവിരുദ്ധമായ കാര്യങ്ങള് ചെയ്യിക്കുവാനായി കോണ്‍ഗ്രസിലെ ഉന്നതരും ആര്‍എംപിയും തമ്മില് ഗൂഢാലോചന നടന്നുവെന്ന് തെളിഞ്ഞു. നേരിട്ട് സിബിഐ അന്വേഷണം സാധ്യമാകില്ലെന്നും സര്‍ക്കാര് നിയമവിരുദ്ധമായ കാര്യങ്ങളാണ് നടത്തുവാന് ശ്രമിക്കുന്നതെന്നുമാണ് തങ്ങള് മുമ്പും ചൂണ്ടി കാണിച്ചത്. സിബിഐ അന്വേഷണം ആവശ്യപ്പെട്ട് രമ നടത്തുന്ന സമരപന്തലിലെത്തിയ മുന് ആഭ്യന്തരമന്ത്രി തിരുവഞ്ചൂര് രാധാകൃഷ്ണന് പറഞ്ഞത് രമയുടെ ആഗ്രഹം സഫലമാകുമെന്നാണ്. തിരുവഞ്ചൂര് സന്ന്യാസിവര്യനാണല്ലോ ഇത്തരത്തില് അനുഗ്രഹം നല്‍കാന്. കേന്ദ്ര ആഭ്യന്തര മുല്ലപ്പള്ളി ചോദിക്കുന്നത് എന്തുകൊണ്ട് സിബിഐ അന്വേഷിക്കുന്നില്ല എന്നാണ്. കെ സുധാകരനും വി എം സുധീരനുമെല്ലാം സിബിഐ അന്വേഷണം വേണമെന്ന ആവശ്യക്കാരാണ്. ഇവരൊന്നും മണ്ടന്‍മാരാണെന്ന് പറയാനാവില്ലല്ലോ.\nഅതിനാലാണ് തെറ്റായ നീക്കങ്ങള്‍ക്ക് വേണ്ടി നടത്തിയ ഗൂഢാലോചനയാണ് സിബിഐയുടെ പേരില് നടക്കുന്നതെന്ന് പറയുന്നത്. സര്‍ക്കാരിനെ തെറ്റായ വഴിയില് ചലിപ്പിക്കാന് ആര്‍എംപിയും കോണ്‍ഗ്രസും ഒത്തുകളിക്കുകയാണ്.\nജീവനക്കാരുടെ ശമ്പളത്തില്‍നിന്ന് പെന്‍ഷന് ഫണ്ടിലേക്ക് തുക പിടിക്കുന്നത്. ഒരു തുടക്കമാണ്. ഭാവിയില് എല്ലാ ജീവനക്കാരേയും പങ്കാളിത്ത പെന്‍ഷന് പദ്ധതിയില് ഉള്‍പ്പെടുത്താനാണിത്. പെന്‍ഷന്‍പ്രായം 58 ആക്കണമെന്ന നിര്‍ദേശവും വന്നിട്ടുണ്ട് . കേരളത്തിെന്‍റ സവിശേഷമായ സാഹചര്യത്തില് നിരവധി യുവാക്കള് തൊഴില് രഹിതരായുണ്ട്. അവര്‍ക്കിത് ഗുണകരമാകില്ല. തൊഴിലുറപ്പ് പദ്ധതിയിലും 221 കോടി രൂപ കുടിശികയുണ്ട് . ധാരാളം പാവപ്പെട്ടവര് ആശ്രയിക്കുന്നത് തൊഴിലുറപ്പ് പദ്ധതിയെയാണ്. അവരുടെ തൊഴിലും നഷ്ടപ്പെടാനിടയാക്കും. ആധാരുമായി ബന്ധിച്ചവര്‍ക്ക് പാചകവാതകത്തിന് സബ്സിഡി ലഭിക്കാത സാഹചര്യമാണ് ഇപ്പോഴുള്ളത്. അവര് സിലിണ്ടറിന് 1194 രൂപ കൊടുക്കണം. എന്നാല് ആധാരുമായി ബന്ധിപ്പിക്കാത്തവര് 441 രൂപ നല്‍കിയാല് മതി. ഇതൊന്നും ക്രമപ്പെടുത്താന് നടപടിയില്ലെന്നും പിണറായി പറഞ്ഞു.


japan earthquake againജപ്പാനില്\nടോക്കിയോ: ഭൂകമ്പവും സുനാമിയും നാശം വിതച്ച ജപ്പാനിലെ ഫുകുഷിമയില് വീണ്ടും ഭൂചലനമുണ്ടായി. റിക്ടര് സ്‌കെയിലില് 6.3 രേഖപ്പെടുത്തിയ ഭൂകമ്പത്തെ തുടര്‍ന്ന് സുനാമി മുന്നറിയിപ്പ് നല്‍കി. ജപ്പാന്റെ വടക്കുകിഴക്കന് തീരത്തേയ്ക്കു സുനാമിത്തിരകള് അടുക്കുന്നതായി റിപ്പോര്‍ട്ടുണ്ട്.\nമിനുറ്റുകള്‍ക്കുള്ളില് ജപ്പാന് തീരത്ത് സുനാമിയെത്തുമെന്ന് ഔദ്യോഗിക കേന്ദ്രങ്ങള് മുന്നറിയിപ്പ് നല്‍കിയതായി വാര്‍ത്താ ഏജന്‍സികള് റിപ്പോര്‍ട്ട് ചെയ്തു. മൂന്ന് മീറ്ററിലധികം ഉയരത്തില് തിരയടിക്കാന് സാധ്യതയുണ്ടെന്ന് കാലവസ്ഥാ നിരീക്ഷണകേന്ദ്രം അറിയിച്ചു. തീരപ്രദേശത്തു നിന്നു ജനങ്ങള് ഉയര്‍ന്ന പ്രദേശത്തേക്ക് മാറണമെന്ന് അധികൃതര് ആവശ്യപ്പെട്ടു.\nഅതിനിടെ, ശനിയാഴ്ച സ്‌ഫോടനമുണ്ടായ ഫുകഷിമയിലെ ആണവനിലയത്തിലെ മൂന്നാമത്തെ റിയാക്ടറിലും സ്‌ഫോടനമുണ്ടായി. വെള്ളിയാഴ്ച ഭൂചലമുണ്ടായതുമുതല് റിയാക്ടറിലെ കേടുപാടുകള് പരിഹരിക്കാന് അധികൃതര് കിണഞ്ഞുശ്രമിക്കുകയായിരുന്നു. ഇതിനിടെയിലാണ് ശനിയാഴ്ച ഡെയ്ച്ചി-1 റിയാക്ടറില് സ്‌ഫോടനമുണ്ടായത്. തുടര്‍ന്ന് രണ്ടാമത്തെയും മൂന്നാമത്തെ റിയാക്ടറിലെ ആണവ റിയാക്ടറിലെ ഇന്ധനം ഉരുകാതിരിക്കാന് അധികൃതര് പരിശ്രമിക്കുകയായിരുന്നു. ഇതിനിടെയാണ് മൂന്നാമത്തെ നിലയത്തില് സ്‌ഫോടമുണ്ടായത്. ജപ്പാന് സമയം രാവിലെ 11മണിക്കാണ് സ്‌ഫോടനമുണ്ടായത്. നിലയത്തില് നിന്നും പുക ഉയരുകയാണ്. ശക്തമായ അണുവികിരണത്തിന് സാധ്യതയുള്ളതായി സുരക്ഷാ ഏജന്‍സി മുന്നറിയിപ്പ് നല്‍കിയിട്ടുണ്ട്.\nശനിയാഴ്ച റിയാക്ടറിലുണ്ടായ സ്‌ഫോടനത്തെ തുടര്‍ന്ന് നിലയത്തിന്റെ 10കിലോമീറ്റര് ചുറ്റളവിലുള്ള 192 പേര്‍ക്ക് അണുവികിരണമേറ്റതായി റിപ്പോര്‍ട്ടുണ്ട്. ഇവരില് 22 പേരുടെ കാര്യം അധികൃതര് സ്ഥിരീകരിച്ചിട്ടുണ്ട്. ഇവിടങ്ങളില് നിന്ന് മാറ്റിപാര്‍പ്പിച്ചവര്‍ക്ക് അണുവികിരണമേറ്റിട്ടുണ്ടോ എന്ന് പരിശോധിക്കുന്നുണ്ട്. ആണവ വികിരണ ബാധയേല്‍ക്കാതിരിക്കാന് ജനങ്ങള്‍ക്ക് അയഡിന് വിതരണം ചെയ്യുന്നുണ്ട്. ഭൂകമ്പത്തെത്തുടര്‍ന്ന് വൈദ്യുതി തകരാറിലായതും ജനറേറ്ററുകളുമായുള്ള ബന്ധം വിച്ഛേദിക്കപ്പെട്ടതുമാണ് ആണവ നിലയങ്ങളിലെ ശീതീകരണ സംവിധാനത്തെ തകരാറിലാക്കിയത്.\nതെക്കുപടിഞ്ഞാറന് ജപ്പാനില് ഷിന്‍മോദാക്കെ അഗ്നിപര്‍വ്വതം പൊട്ടിത്തെറിച്ചു. ചാരവും പാറകളും നാലുകിലോമീറ്റര് അകലേക്ക് തെറിച്ചു. ഭൂകമ്പത്തിന്റെ ഫലമാണിതെന്ന് വ്യക്തമായിട്ടില്ല. രണ്ടാം ലോകമഹായുദ്ധത്തിനുശേഷമുള്ള ഏറ്റവും വലിയ പ്രതിസന്ധിയാണ് ജപ്പാന് അഭിമുഖീരിക്കുന്നതെന്ന് പ്രധാനമന്ത്രി നവാതോ കാന് പറഞ്ഞു.\nവെള്ളിയാഴ്ചയുണ്ടായ സൂനാമിയില് മരിച്ചവരുടെ എണ്ണം പതിനായിരം കവിഞ്ഞു. മിയിഗില് നിന്ന് 2,000 മൃതദേഹങ്ങള് കൂടി കണ്ടെടുത്തിട്ടുണ്ട്. പതിനായിരങ്ങളെ കാണാതായതായും റിപ്പോര്‍ട്ടുണ്ട്.


കഠിനംകുളം കൂട്ടബലാത്സംഗ ശ്രമം: തലേദിവസം ഭർത്താവ് പണം വാങ്ങിയെന്ന് യുവതിയുടെ മൊഴി | kadinamkulam gang rape victim statement against husband\nകഠിനംകുളം കൂട്ടബലാത്സംഗ ശ്രമം: തലേദിവസം ഭർത്താവ് പണം വാങ്ങിയെന്ന് യുവതിയുടെ മൊഴി\nThiruvananthapuram, First Published 5, Jun 2020, 3:41 PM\nവീട്ടുടമയില് നിന്ന് പണം വാങ്ങുന്നത് കണ്ടെന്നാണ് യുവതിയുടെ മൊഴി. പീഡനത്തിന് മുമ്പ് യുവതിക്ക് മദ്യം നൽകുമ്പോൾ മറ്റ് പ്രതികൾ വീട്ടുടമയുടെ വീട്ടിന് പരിസരത്തുണ്ടായിരുന്നു.\nതിരുവനന്തപുരം: കഠിനംകുളം പീഡനത്തില് ഭര്‍ത്താവിനെതിരെ യുവതിയുടെ മൊഴി. കൂട്ടബലാത്സംഗ ശ്രമം നടന്നത്തിന്‍റെ തലേദിവസം ഭര്‍ത്താവ് പണം വാങ്ങിയിരുന്നുവെന്ന് യുവതി പൊലീസിനോട് വെളിപ്പെടുത്തി. വീട്ടുടമ രാജനില് നിന്ന് പണം വാങ്ങുന്നത് കണ്ടുവെന്നാണ് യുവതി മൊഴി നല്‍കിയത്. പീഡനത്തിന് മുമ്പ് യുവതിക്ക് മദ്യം നൽകുമ്പോൾ മറ്റ് പ്രതികൾ പുതുക്കുറുച്ചിയിലെ രാജൻ്റ വീട്ടിന് പരിസരത്തുണ്ടായിരുന്നു.\nഭർത്താവിന്‍റെ വീട്ടിൽ താമസിക്കുകയായിരുന്ന യുവതിയെ ഇന്നലെ വൈകിട്ട് നാലരയോടെ വാഹനത്തിൽ കയറ്റി മറ്റൊരിടത്ത് കൊണ്ടുപോയ ശേഷമാണ് പീഡിപ്പിച്ചത്. ഭർത്താവും ആറ് സുഹൃത്തുക്കളും ചേർന്നാണ് പീഡിപ്പിച്ചതെന്ന് യുവതി പൊലീസിന് മൊഴി നല്‍കി. ഭര്‍ത്താവ് നിർബന്ധിച്ചാണ് മദ്യം കുടിപ്പിച്ചത്. മദ്യം കഴിച്ച് ഉറങ്ങുകയായിരുന്ന യുവതിയെ പ്രതികളിലൊരാളാണ് വീട്ടിന് പുറത്തേക്ക് വിളിച്ച് കൊണ്ടുവന്നത്.\nAlso Read: അക്രമികൾ മർദ്ദിച്ചു, സിഗററ്റ് കൊണ്ട് പൊള്ളിച്ചു, കൂട്ടബലാത്സംഗത്തിന് ശേഷം ഭർത്താവ് ഭീഷണിപ്പെടുത്തി: യുവതി\nരണ്ടാമത്തെ മകന് ഉറങ്ങി കിടങ്ങുകയായിരുന്നതിനാല് മൂത്തമകനുമായാണ് യുവതി പുറത്തേക്ക് പോയത്. ഭർത്താവിനെ ഒരു സംഘം മർദ്ദിക്കുന്നുവെന്ന് പറഞ്ഞാണ് യുവതിയെ പ്രതികൾ ഓട്ടോയിൽ പിടിച്ചു കയറ്റി ആളൊഴിഞ്ഞ് സ്ഥലത്തേക്ക് കൊണ്ടുവന്നത്. പ്രതികള് രണ്ട് മൊബൈല് ഫോണുകള് മോഷ്ടിച്ചെന്നും യുവതിയുടെ മൊഴില് പറയുന്നു. മൊഴിയുടെ അടിസ്ഥാനത്തില് പ്രതികൾക്കെതിരെ മോഷണവും ചുമത്തുമെന്ന് പൊലീസ് പറഞ്ഞു.\nAlso Read: 'യുവതി പേടിച്ച് നിലവിളിയായിരുന്നു'; കൂട്ടബലാത്സംഗത്തിന് ഇരയായ യുവതിയെ രക്ഷിച്ച യുവാക്കൾ\nകേസില് യുവതിയുടെ ഭര്‍ത്താവടക്കം ആറ് പേരെ പൊലീസ് കസ്റ്റഡിയിലെടുത്തു. അതേസമയം, പ്രധാന പ്രതി നൗഫൽ ഒളിവിലാണെന്ന് പൊലീസ് പറഞ്ഞു. സ്ത്രീയെ കടത്തികൊണ്ട് പോയ ഓട്ടോയുടെ ഉടമ നൗഫലാണ്. പ്രതികൾ സഞ്ചരിച്ച ഓട്ടോ പൊലീസ് കണ്ടെത്തിയിട്ടുണ്ട്. യുവതിക്കൊപ്പം ഉണ്ടായിരുന്ന മകനെ ഉപദ്രവിച്ചതിനാൽ പ്രതികള്‍ക്കെതിരെ മറ്റ് വകുപ്പുകള്‍ക്ക് പുറമേ പോക്സോയും ചുമത്തും. സംഭവത്തില് സംസ്ഥാന വനിതാ കമ്മീഷനും സ്വമേധയാ കേസെടുത്തിട്ടുണ്ട്.\nAlso Read: കഠിനംകുളം കൂട്ടബലാത്സംഗം: ഭര്‍ത്താവ് അടക്കം6പേര് കസ്റ്റഡിയിൽ, പോക്സോ ചുമത്തും\nLast Updated 5, Jun 2020, 5:37 PM\ngang rape updates\nputhukurichy gang rape


Abhaya case: CBI ക്ക് വീണ്ടും കോടതിയുടെ രൂക്ഷ വിമര്‍ശനം\nby Blive News January 17, 2018, 9:45 am 505 Views\nതിരുവനന്തപുരം: സിസ്റ്റര് അഭയയുടെ ( Abhaya case ) ദുരൂഹ മരണം അന്വേഷിക്കുന്ന സിബിഐക്ക് ( CBI ) വീണ്ടും കോടതിയുടെ രൂക്ഷ വിമര്‍ശനം. കേസ് പരിഗണിക്കവെ അഭയയുടെ കൊലപാതകം അന്വേഷിച്ചതിലെ വീഴ്ചകള് തിരുവനന്തപുരം സിബിഐ കോടതി ചൂണ്ടിക്കാട്ടി.\nകേസിലെ തൊണ്ടി മുതലുകള് നശിപ്പിച്ചതിനെ സംബന്ധിച്ച അന്വേഷണം സിബിഐ ഗൗരവപൂർവം കണ്ടില്ലെന്ന് കോടതി കുറ്റപ്പെടുത്തി. കൂടാതെ സിസ്റ്റര് അഭയയുടെ പിതാവ് ആര്.ഡി.ഒക്ക് നല്‍കിയ പരാതിയിലെ പ്രസക്ത ഭാഗങ്ങള് നശിപ്പിച്ചതിനെ പറ്റി അന്വേഷിക്കാതിരുന്നത് എന്തു കൊണ്ടാണെന്നും സിബിഐ കോടതി അന്വേഷണ സംഘത്തോട് ആരാഞ്ഞു.\n1992 മാര്‍ച്ച് 27-ന് ബി.സി.എം. കോളേജ് വിദ്യാര്‍ത്ഥിനിയായിരുന്ന സിസ്റ്റര് അഭയയെ കോട്ടയം പയസ് ടെന്‍ത് കോണ്‍വന്റിലെ ഹോസ്റ്റല് വളപ്പിലെ കിണറ്റില് മരിച്ച നിലയില് കണ്ടെത്തിയിരുന്നു. തുടർന്ന് മനുഷ്യാവകാശ പ്രവര്‍ത്തകന് ജോമോന് പുത്തന്‍പുരയ്ക്കലാണ് അഭയയുടെ ദുരൂഹമരണത്തെ സംബന്ധിച്ച് അന്വേഷണം ആവശ്യപ്പെട്ട് ഹര്‍ജി നല്‍കിയത്.\nലോക്കല് പോലീസ് 17 ദിവസവും ക്രൈംബ്രാഞ്ച് ഒൻപതര മാസവും അന്വേഷണം നടത്തി അവസാനിപ്പിച്ച കേസ് 1993 മാര്‍ച്ച് 29-നാണ് സിബിഐ ഏറ്റെടുത്തത്. ഫാ. തോമസ് എം. കോട്ടൂര്, ഫാ. ജോസ് പുതൃക്കയില്, സിസ്റ്റര് സെഫി എന്നിവരാണ് കേസിലെ പ്രധാന പ്രതികൾ.\nക്രൈംബ്രാഞ്ച് ഉദ്യോഗസ്ഥനായ കെ ടി മൈക്കിള് , കിഷോര്, സിബിഐ എസ് പി ത്യാഗരാജന് എന്നിവരടക്കമുളളവരെ പ്രതി ചേര്‍ക്കണമെന്ന് ജോമോന് പുത്തന്‍പുരയ്ക്കൽ ആവശ്യപ്പെട്ടിട്ടുണ്ട്. വിചാരണ ഘട്ടത്തില് ആവശ്യമെങ്കില് ആരോപണവിധേയരെ പ്രതി ചേര്‍ക്കാമെന്ന നിലപാട് സിബിഐ അറിയിച്ചിരുന്നു.\nഅഭയ കേസിലെ തെളിവുകൾ നശിപ്പിച്ചതിന് മുൻ ക്രൈംബ്രാഞ്ച് -കോടതി ഉദ്യോഗസ്ഥർക്കെതിരെ കേസെടുക്കണമെന്ന ഹർജി കോടതി നേരത്തെ പരിഗണിച്ചിരുന്നു. നിയമത്തിന്റെ അജ്ഞതകൊണ്ടാണ് തൊണ്ടിമുതൽ നശിപ്പിക്കപ്പെട്ടതെന്ന് ഇതിനെ കുറിച്ച് അന്വേഷിച്ച് സിബിഐ നേരത്തെ റിപ്പോര്‍ട്ട് നൽകിയിരുന്നു.\n27 March 1992AbhayaAbhaya murder casecaseCBICBI courtdeathinvestigationjomon puthenpurackaljudgeKeralakottayamlocal policeMurderSister Abhaya caseSt Pius X Conventwaterwell\nPrevious article ട്രഷറി നിയന്ത്രണം നീങ്ങി; കെഎസ്ആർടിസിക്ക് 60 കോടി രൂപ അനുവദിച്ചു\nNext article ഇന്ത്യയ്ക്ക് ടെസ്റ്റ് പരമ്പര നഷ്‌ടമായി; ദക്ഷിണാഫ്രിക്ക വിജയിച്ചു


വോട്ട് ചെയ്ത ജനങ്ങളോട് സർക്കാർ ഇങ്ങനെ ചെയ്യരുത്; ശ്രീജൻ ബാലകൃഷ്ണൻ\nഇനിയും ലോക്ക്ഡൗൺ തുടരുന്നത് അസംബന്ധം; വോട്ട് ചെയ്ത ജനങ്ങളോട് സർക്കാർ ഇങ്ങനെ ചെയ്യരുത്; ശ്രീജൻ ബാലകൃഷ്ണൻ\n14 Jun, 2021, 11:38 am\nതൊഴിൽ എടുത്ത് ജീവിക്കുവാനുള്ള സാധാരണ ജനങ്ങളുടെ അവകാശമാണ് ലോക്ക്ഡൗണിലൂടെ ഇല്ലാതായതെന്ന് മുതിർന്ന മാധ്യമ പ്രവർത്തകൻ ശ്രീജൻ ബാലകൃഷ്ണൻ. മെയ് മൂന്നാം വാരം നാല് ലക്ഷത്തോളമുണ്ടായിരുന്ന രോഗികളുടെ എണ്ണം ഒരു ലക്ഷത്തോളമായി കുറഞ്ഞിരിക്കുന്നു. സർക്കാരിന്റെ മുന്നിൽ കണക്കുകളെല്ലാം ഉണ്ടായിട്ടും ലോക്ക് ഡൗണിന്റെ കാര്യത്തിൽ എന്തുകൊണ്ടാണ് ഈ കടുംപിടുത്തം പിടിക്കുന്നത്? അനിയന്ത്രിതമായി ലോക്ക് ഡൗൺ തുടരുന്നത് അസംബന്ധമാണ്. വോട്ട് ചെയ്ത ജനങ്ങളോട് സർക്കാർ ഇങ്ങനെ ചെയ്യരുതെന്ന് ദ ക്യുവിലെ ടു ദി പോയിന്റ് എന്ന പരിപാടിയിൽ പങ്കെടുത്ത് കൊണ്ട് അദ്ദേഹം പറഞ്ഞു.\nശ്രീജൻ ബാലകൃഷ്ണൻ പറഞ്ഞത്\nതൊഴിൽ എടുത്ത് ജീവിക്കുവാനുള്ള അനുവാദം സർക്കാർ ജനങ്ങൾക്ക് കൊടുക്കണം. എന്നാൽ വലിയ രീതിയിലുള്ള വിനോദ പരിപാടികളോ കല്യാണങ്ങളോ നടത്തണമെന്നല്ല ഞാൻ പറയുന്നത്. ആൾക്കൂട്ടങ്ങൾ കൂടുന്ന പരിപാടികൾ ഒഴിവാക്കുക തന്നെ ചെയ്യണം. ആരോഗ്യം സംരക്ഷിക്കുന്നതിനൊപ്പം തന്നെ ഉപജീവനവും സംരക്ഷിക്കണം. ആൾക്കൂട്ടങ്ങൾ ഒഴിവാക്കിയും സാമൂഹിക അകലം പാലിച്ചും സാനിട്ടയ്സ്സിങ്ങിനുള്ള സൗകര്യങ്ങൾ ഏർപ്പെടുത്തിയും സ്ഥാപനങ്ങൾ തുറന്ന് പ്രവർത്തിക്കുവാൻ അനുവദിക്കണം. മെയ് മൂന്നാം വാരം നാല് ലക്ഷത്തോളമുണ്ടായിരുന്ന രോഗികളുടെ എണ്ണം ഒരു ലക്ഷത്തോളമായി കുറഞ്ഞിരിക്കുന്നു. സർക്കാരിന്റെ മുന്നിൽ കണക്കുകളെല്ലാം ഉണ്ടായിട്ടും ലോക്ക് ഡൗണിന്റെ കാര്യത്തിൽ എന്തുകൊണ്ടാണ് ഈ കടുംപിടുത്തം പിടിക്കുന്നത്?.\nകേരളത്തിലെ സാധാരണ പൗരനും കേരള സർക്കാരും വ്യത്യസ്‍തമായ രീതിയിൽ ആണ് വിഭവ സമാഹരണം നടത്തുന്നത്. സർക്കാരിന്റെ വരുമാന മാർഗ്ഗങ്ങളായ നികുതിയും, ലൈസെൻസ് ഫീയുമെല്ലാം കുറഞ്ഞിട്ടുണ്ട്. അതുകൊണ്ട് തന്നെ കടമെടുക്കുന്നത് അനിയന്ത്രിതമായി വർധിപ്പിക്കുകയാണ്. മൂന്ന് ശതമാനമായിരുന്നു ജിഎസ്‌ഡിപിയിൽ നിന്നും കടമെടുത്തിരുന്നത്. കേന്ദ്രത്തിൽ നിന്നും അനുമതി വാങ്ങി മൂന്നര ശതമാനമാക്കിയിട്ടുണ്ട്. മൂന്നു ലക്ഷം കോടിയാണ് കേരളത്തിന്റെ കുടിശ്ശികയോട് കൂടിയുള്ള കടം. എനിക്ക് വരുമാനവും ജോലിയുമില്ലാതിരിക്കുകയാണെങ്കിൽ ഏതെങ്കിലും ബാങ്ക് ലോൺ തരുമോ. എന്നാൽ സർക്കാരിന് അങ്ങനെ യാതൊരു പ്രതിസന്ധിയും ഇല്ല. ഈ കടമെല്ലാം ആര് അടയ്ക്കുമെന്ന് പോലും അവർ ചിന്തിക്കുന്നില്ല. അതുകൊണ്ടു തന്നെ ഈ വിഷയത്തിൽ സർക്കാരിന്റെയും ജനങ്ങളുടെയും വരുമാന മാർഗ്ഗം തമ്മിൽ തുലനം ചെയ്യേണ്ട കാര്യമില്ല.\nഓരോ രോഗത്തിനും അതിന്റെ തീവ്രതപോലെയല്ലേ ചികിത്സ വേണ്ടത്. പാരസെറ്റാമോൾ കൊണ്ട് സുഖപ്പെടുത്താവുന്ന രോഗത്തിന് ആരും ശസ്ത്രക്രിയ ചെയ്യുകയില്ലല്ലോ. സാമൂഹിക അകലം കൃത്യമായി പാലിച്ച് കൊണ്ട് എല്ലാവരെയും ജോലി ചെയ്യുവാൻ അനുവദിക്കുകയല്ലേ ചെയ്യേണ്ടത്? തിരക്ക് നിയന്ത്രിക്കുകയാണ് ലക്‌ഷ്യം വെയ്ക്കുന്നതെങ്കിൽ ഇവിടെ എന്താണ് ചെയ്തുകൊണ്ടിരിക്കുന്നത്. ആറ് പ്രവൃത്തി ദിവസങ്ങൾ ഉള്ള ബാങ്ക് മൂന്ന് ദിവസങ്ങളായി ചുരുക്കുകയാണെങ്കിൽ തിരക്ക് കൂടുകയാണോ കുറയുകയാണോ ചെയ്യുക. സമയം കുറയുന്തോറും തിരക്ക് കൂടുകയല്ലേ ചെയ്യുക. തിരക്ക് കൂടുമ്പോഴല്ലേ രോഗവ്യാപനം കൂടുന്നത്. കൂടുതൽ സമയം പ്രവർത്തിക്കുകയാണ് വിവേകപൂർവ്വമായ തീരുമാനം. ഇനിയും ലോക്ക്ഡൗൺ തുടരുന്നത് അസംബന്ധം; വോട്ട് ചെയ്ത ജനങ്ങളോട് സർക്കാർ ഇങ്ങനെ ചെയ്യരുത്.


ഇന്ത്യന് ബാറ്റ്‌സ്മാന്‍മാര്‍ക്കെതിരെ രൂക്ഷവിമര്‍ശനവുമായി സുനില് ഗാവസ്‌കര് - Express Kerala\nഇന്ത്യന് ബാറ്റ്‌സ്മാന്‍മാര്‍ക്കെതിരെ രൂക്ഷവിമര്‍ശനവുമായി സുനില് ഗാവസ്‌കര്\nSports December 6, 2018 | Published by : Express Kerala Network\nഅഡ്ലെയ്ഡ്: ഓസ്ട്രേലിയയ്ക്കെതിരായ ആദ്യ ടെസ്റ്റില് കളിച്ച ബാറ്റ്സ്മാന്മാര്‍ക്കെതിരെ രൂക്ഷ വിമര്‍ശനവുമായി മുന് ഇന്ത്യന് നായകന് സുനില് ഗാവസ്‌കര് രംഗത്ത്. വിക്കറ്റ് വലിച്ചെറിഞ്ഞ ഇന്ത്യയെ സമ്മര്‍ദ്ദത്തിലാക്കിയ കളിക്കാരെ അദ്ദേഹം വിമര്‍ശിച്ചു. ആദ്യദിനം ലഞ്ചിന് പിരിയുമ്പോള്4വിക്കറ്റ് നഷ്ടത്തില് 56 റണ്‍സ് എന്ന നിലയില് ഉഴലുകയായിരുന്നു ഇന്ത്യ. ക്യാപ്റ്റന് വിരാട് കൊഹ്‌ലി ഉള്‍പ്പെടെയുള്ളവര് അനാവശ്യ ഷോട്ട് കളിച്ചാണ് പുറത്തായതെന്ന് ഗാവസ്‌കര് വിലയിരുത്തി.\nക്ഷമാപൂര്‍വം ബാറ്റ് ചെയ്യേണ്ടിയിരുന്ന ആദ്യ സെഷനില് ഇന്ത്യ അതിന് താത്പര്യം കാട്ടിയില്ല. ഓഫ് സ്റ്റംപിന് പുറത്തുകൂടി പോകുന്ന പന്തുകളിലാണ് കളിക്കാര് പുറത്തായത്. ഒഴിവാക്കി വിടാമായിരുന്ന പന്തുകളിലാണ് പുറത്താകല്. കെഎല് രാഹുല് ഒഴികെ മറ്റുള്ളവര് പുറത്തായതിന് ന്യായീകരണമില്ലെന്നും ഗാവസ്‌കര് പറഞ്ഞു.\nവലിയ ടോട്ടല് പടുത്തുയര്‍ത്തേണ്ട ഉത്തരവാദിത്വം കളിക്കാര്‍ക്കുണ്ട്. പുതുമുഖ താരങ്ങളായിരുന്നെങ്കില് നമുക്ക് മനസിലാക്കാം. എന്നാല്, പരിചയസമ്പന്നരായ കളിക്കാരാണ് ഇത്തരത്തില് മോശം ഷോട്ടുകള് കളിക്കുന്നതെന്നോര്‍ക്കണം.\nആദ്യ സെഷനില്‍തന്നെ ആക്രമിച്ച് കളിക്കാനുള്ള തീരുമാനം അങ്ങേയറ്റം തെറ്റായതാണെന്നും അദ്ദേഹം പറഞ്ഞു. പൂജാരയുടെ ബാറ്റിങ് അങ്ങേയറ്റം ക്ഷമയോടുകൂടിയതായിരുന്നെന്നും തെറ്റുകളില് നിന്നും പാഠം പഠിക്കാന് ഇന്ത്യയ്ക്ക് കഴിയുന്നില്ലെന്നും ഗാവസ്‌കര് വിമര്‍ശിച്ചു.\nചന്ദ്രയാന് 2വിൽ അമേരിക്കക്കും പ്രതീക്ഷ, നാസയും ഒടുവിൽ ഇന്ത്യയെ ആശ്രയിച്ചു\nബിജെപി ഭരണത്തില് ഇന്ത്യയിലെ മുസ്ലീം മതവിശ്വാസികളുടെ ഭാവിയെന്ത്?\nഅമേരിക്കന് അത്യാധുനിക ഹെലികോപ്റ്റര്, സീഹോക് ഇനി ഇന്ത്യന് സേനയ്ക്ക് സ്വന്തം…\nഈ വര്‍ഷം മുതല് മിസൈല് കയറ്റുമതി ചെയ്യാനൊരുങ്ങി ഇന്ത്യ\nവിവാദ ടെലിവിഷന് അഭിമുഖം; മോദിയ്ക്കായി ചോദ്യങ്ങള് മുന്‍കൂട്ടി തയ്യാറാക്കിയതാണെന്ന്\nലോകകപ്പ്; സെമിയില് എത്തുന്ന നാല് ടീമുകളെ പ്രവചിച്ച് വഹാബ് റിയാസ്\nഔദ്യോഗിക പ്രഖ്യാപനമെത്തി; നായകന് വിന്‍സന്റ് കൊമ്പനി ഇനി മാഞ്ചസ്റ്റര് സിറ്റിയിലില്ല\nഈ വർഷത്തെ ലോകകപ്പിൽ ഓസ്‌ട്രേലിയ നേരിടുന്ന പ്രധാന പ്രശ്‌നം ഇതാണ്…\nകാത്തിരിപ്പിനൊടുവില് യൂറോപ്പ ലീഗ് യോഗ്യത നേടി വോള്‍വ്‌സ്\nഗോള്‍ഡന് ബൂട്ട് കരസ്തമാക്കി റോബര്‍ട്ട് ലെവന്‍ഡോസ്‌കി


Lunar Eclipse5July 2020 Effects on Zodiac Signs: ഗ്രഹണത്തില് പതറുന്ന നാല് രാശിക്കാര് ഇവരാണ് - Malayalam BoldSky\n| Updated: Saturday, July 4, 2020, 12:50 [IST]\n2020 ന്റെ ആദ്യ പകുതിയില് രണ്ട് ചന്ദ്രഗ്രഹണങ്ങളും ഒരു സൂര്യഗ്രഹണവും ഇന്നുവരെ നാം കണ്ടു. മറ്റൊരു ഗ്രഹണം ജൂലൈ5ന് അതായത് നാളെയാണ് കണക്കാക്കപ്പെടുന്നത്. ഈ പെന്‍ബ്രല് ഗ്രഹണം നഗ്‌നനേത്രങ്ങളാല് കാണാന് കഴിയില്ല. അമേരിക്ക, ആഫ്രിക്ക, പടിഞ്ഞാറന് യൂറോപ്പ്, ഏഷ്യ എന്നിവിടങ്ങളില് ഗ്രഹണം കാണാന് സാധിക്കുന്നത്. ഈ പ്രത്യേക ഗ്രഹണത്തെ ഉപചായ ചന്ദ്ര ഗ്രഹണം എന്ന് വിളിക്കുന്നു.\nശാസ്ത്രീയ പ്രാധാന്യമുണ്ടെങ്കിലും ഈ ഗ്രഹണത്തിന് ജ്യോതിഷപരമായ പ്രസക്തിയും ഉണ്ട്. വ്യത്യസ്ത രാശിചിഹ്നങ്ങളില് 2020 ജൂലൈ5ന് ചന്ദ്രഗ്രഹണത്തിന്റെ സമയവും ഫലവും നമുക്ക് കണ്ടെത്താം. അതിലുപരി നിങ്ങള്‍ക്ക് ഓരോ രാശിക്കാര്‍ക്കും ഗ്രഹണം മോശമായി ബാധിക്കുന്ന അവസ്ഥയുണ്ടാവുന്നുണ്ട്. 12 രാശിയില് നാല് രാശിക്കാര്‍ക്ക് പ്രതികൂല സാഹചര്യം ഗ്രഹണത്തിലൂടെ സംഭവിക്കുന്നുണ്ട്. ഏതൊക്കെ രാശിക്കാരാണ് ഇവര് എന്ന് നമുക്ക് നോക്കാം.\n4 രാശിചിഹ്നങ്ങളില് 2020 ജൂലൈ5ന് ചന്ദ്രഗ്രഹണത്തിന്റെ നെഗറ്റീവ് പ്രഭാവം ബാധിക്കുന്നുണ്ട്.\nഇത്തരത്തിലുള്ള പൂര്‍ണ്ണചന്ദ്രഗ്രഹണം നമ്മുടെ ജീവിതത്തെ പ്രതികൂലമായി ബാധിക്കില്ലെന്ന് വിശ്വസിക്കപ്പെടുന്നു. എന്നിരുന്നാലും, നമ്മുടെ പാതയുടെ ദിശ മാറ്റുന്നതില് അവ ഒരു പ്രധാന പങ്ക് വഹിക്കുന്നു. എന്നിരുന്നാലും, ജ്യോതിശാസ്ത്രത്തിന്റെ അടിസ്ഥാനത്തി ഈ4രാശിചിഹ്നങ്ങളില് ഉണ്ടാവുന്ന അസ്വസ്ഥതകള് എന്തൊക്കെയെന്ന് നമുക്ക് നോക്കാവുന്നതാണ്.\nശാരീരികവും മാനസികവുമായ ആരോഗ്യം വരുമ്പോള് മിഥുനം രാശിക്ക് ഈ ചന്ദ്രഗ്രഹണ ദിനത്തില് കൂടുതല് മുന്‍കരുതല് ആവശ്യമാണ്. കൊറോണ വൈറസ് പാന്‍ഡെമിക് സമയത്ത് നിങ്ങള് സാമൂഹിക പ്രവര്‍ത്തനങ്ങള് പരമാവധി പരിമിതപ്പെടുത്തുന്നത് നല്ലതാണ്. നിങ്ങള്‍ക്ക് ശ്വാസകോശ സംബന്ധമായ പ്രശ്‌നങ്ങള് നേരിടാം, അത് സമ്മര്‍ദ്ദത്തിലേക്ക് നയിക്കും. നിങ്ങളുടെ മാനസികാരോഗ്യത്തിനും തുല്യ ശ്രദ്ധ ആവശ്യമാണ്. ഭൂതകാലത്തെക്കുറിച്ചോ നിങ്ങളുടെ മനസമാധാനക്കേടിന് കാരണമാകുന്ന കാര്യങ്ങളെക്കുറിച്ചോ സംസാരിക്കുന്നത് ഒഴിവാക്കുക. ഇതെല്ലാം നെഗറ്റീവ് ഫലമാണ് നിങ്ങള്‍ക്ക് തരുന്നത്.\n2020 ജൂലൈ5ലെ ചന്ദ്രഗ്രഹണം തുലാം നിങ്ങളുടെ ജനന ചാര്‍ട്ടിലെ നിങ്ങളുടെ മൂന്നാംഗൃഹത്തെ നേരിട്ട് ബാധിക്കും. ആത്മീയ ഉണര്‍വ്വില് നിന്ന് നിങ്ങള് വ്യതിചലിക്കുമെന്നാണ് ഇതിനര്‍ത്ഥം. മതപരമായ പ്രവര്‍ത്തനങ്ങളില് നിങ്ങളുടെ താല്‍പ്പര്യങ്ങള് കൂടുതലോ കുറവോ ആയിപ്പോവുന്നു. എല്ലാ ദിവസവും രാവിലെ 10 മുതല് 15 മിനിറ്റ് വരെ ഇത്തരം കാര്യങ്ങളില് അല്‍പം ശ്രദ്ധിക്കുന്നതിന് ശ്രമിക്കുക. നിങ്ങളുടെ പങ്കാളിയുമായി കൂടുതല് പ്രശ്‌നങ്ങള് ഉണ്ടാവാന് സാധ്യതയുള്ളതിനാല് തര്‍ക്കത്തില് ഏര്‍പ്പെടരുത്. ഇതെല്ലാം കൂടുതല് പ്രശ്‌നങ്ങളിലേക്ക് നിങ്ങളെ എത്തിക്കുന്നതിനുള്ള സാധ്യതയുണ്ട്. അതുകൊണ്ട തന്നെ വളരെയധികം ശ്രദ്ധിക്കേണ്ടതായി വരുന്നുണ്ട്.\nവൃശ്ചികം രാശിയുടെ രണ്ടാമത്തെ ഭവനത്തില് ഗ്രഹണം പ്രതികൂല ഫലമുണ്ടാക്കും. ആരോഗ്യം ബാധിക്കുന്ന അപകടം പോലുള്ള ഗുരുതരമായ പ്രശ്നം ആയിരിക്കുമെന്നാണ് ഇത് സൂചിപ്പിക്കുന്നത. സാമ്പത്തികമായി ഇത് നിങ്ങള്‍ക്ക് ഏറ്റവും മോശം സമയമാണ്, കാരണം പണം വേഗത്തില് നഷ്ടപ്പെടുന്നതിനുള്ള സാധ്യതയുണ്ട്. ഇത്തരം കാര്യങ്ങള് അല്‍പം കൂടുതല് ശ്രദ്ധിക്കണം. ജോലിസ്ഥലത്ത് സമാധാനവും ഐക്യവും നിലനിര്‍ത്താന് ശ്രമിക്കുന്ന കാലഘട്ടമാണിത്. നിങ്ങളുടെ സഹപ്രവര്‍ത്തകരില് ചിലര് വരും ദിവസങ്ങളില് നിങ്ങള്‍ക്കെതിരെ സംഘര്‍ഷമുണ്ടാക്കാം. മൊത്തത്തില്, വൃശ്ചികം രാശി നിങ്ങളുടെ അടുത്തുള്ളവരെയും പ്രിയപ്പെട്ടവരെയും അകറ്റുന്നതിലേക്കാണ് എത്തുന്നത്.\nകുംഭം രാശി ചിഹ്നത്തിന് കീഴില് ജനിക്കുന്ന ആളുകള്‍ക്ക്6മാസത്തില് കൂടുതല് പ്രശ്നങ്ങള് നേരിടാം. പതിനൊന്നാം ഗൃഹത്തിലെ കുഴപ്പങ്ങള്‍ക്ക് നിങ്ങളുടെ നേറ്റല് ചാര്‍ട്ടുകള് സാക്ഷ്യം വഹിച്ചേക്കാം. ഈ മാരകമായ സമയത്ത് നിങ്ങളുടെ കുടുംബത്തിലെ കുട്ടികള്‍ക്ക് അധിക പരിചരണം ആവശ്യമാണ്. നിങ്ങളുടെ കുട്ടിക്ക് തന്റെ കരിയറിലും ജോലിയിലും തിരിച്ചടികള് നേരിടേണ്ടിവരും. വാസ്തവത്തില്, ആരോഗ്യ പ്രശ്‌നങ്ങള് അതിനെ കൂടുതല് സമ്മര്‍ദ്ദത്തിലാക്കും. നിങ്ങള് ഒരു പ്രണയബന്ധത്തിലാണെങ്കില് പല വിധത്തിലുള്ള അഭിപ്രായ വ്യത്യാസങ്ങള്‍ക്കുള്ള സാധ്യതയുണ്ട്.\nRead more about: lunar eclipse zodiac sign സോഡിയാക് സൈന് ചന്ദ്രഗ്രഹണം\nHere in this article we are discussing about the time and negative effect of Lunar Eclipse july 2020 on4zodiac signs.


വനിത സ്റ്റാര്‍ട്ടപ്പ് ഉച്ചകോടി ഒക്ടോബര് 31 ന് | Business Malayali\nHome News വനിത സ്റ്റാര്‍ട്ടപ്പ് ഉച്ചകോടി ഒക്ടോബര് 31 ന്\nകൊച്ചി: കേരള സ്റ്റാര്‍ട്ടപ്പ് മിഷന് നടത്തുന്ന വനിത സ്റ്റാര്‍ട്ടപ്പ് ഉച്ചകോടിയുടെ രണ്ടാം ലക്കം ഒക്ടോബര് 31 ന് വെര്‍ച്വലായി നടക്കും. സ്റ്റാര്‍ട്ടപ്പ് സംരംഭങ്ങളില് വനിതകളുടെ പ്രാതിനിധ്യവും പങ്കാളിത്തവും പ്രോത്സാഹിപ്പിക്കുന്നതിന്റെ ഭാഗമായാണിത്. ഇതിന് മുന്നോടിയായുള്ള ഹാക്കത്തോണ്, പിച്ചിംഗ്, മുതലായ വിവിധ സെഷനുകള് 26 മുതല് 31 വരെ വരെ സംഘടിപ്പിക്കുന്നുണ്ട്. സ്റ്റാര്‍ട്ടപ്പ് ഇന്ത്യ, ടൈ കേരള, കോണ്‍ഫെഡറേഷന് ഓഫ് ഇന്ത്യന് ഇന്‍ഡസ്ട്രീസിന്റെ വനിതാ വിഭാഗമായ ഇന്ത്യന് വുമണ് നെറ്റ്വര്‍ക്ക് എന്നിവ ഈ ഉച്ചകോടിയില് പങ്കാളികളായിരിക്കും. സ്ത്രീകളും സാങ്കേതികവിദ്യയും (വുമണ് ആന്‍ഡ് ടെക്‌നോളജി) എന്നതാണ് ഉച്ചകോടിയുടെ പ്രമേയം.\nസ്ത്രീകളുടെ ജീവിതത്തെ സാര്‍ത്ഥകമായി സ്വാധീനിച്ച സംരംഭങ്ങളെയും ഉത്പന്നങ്ങളെയും ഷീ ലവ്‌സ് ടെക് ഇന്ത്യ 2020 യിലേക്ക് തെരഞ്ഞെടുത്തിട്ടുണ്ട്. ഇതിന്റെ ദേശീയ ഗ്രാന്റ് ചലഞ്ച് ഈ ഉച്ചകോടിയോട് അനുബന്ധമായി നടക്കും. ഷീ ലവ്‌സ് ടെക് ഇന്ത്യ 2020 വിജയി, മികച്ച ഇന്‍ക്ലുസീവ് ഇന്‍കുബേറ്റര്, മികച്ച ഇന്‍ക്ലുസീവ് സ്റ്റാര്‍ട്ടപ്പ്, മികച്ച ഇന്‍ക്ലൂസീവ് ഐഇഡിസി എന്നീ പുരസ്‌കരങ്ങളും ഉച്ചകോടിയോടനുബന്ധിച്ച് നല്‍കും.\nPrevious articleഒരു രൂപ കൊണ്ട് 25 ലക്ഷം രൂപ നേടാം\nNext article75 രൂപ നാണയം പുറത്തിറക്കി\nഐടി നയത്തില് കാലാനുസൃത മാറ്റമാകാം:മുഖ്യമന്ത്രി


ഉത്രാവധം, വിചാരണ ഡിസംബർ ഒന്നുമുതൽ - 24 News Live\nHome News Kerala ഉത്രാവധം, വിചാരണ ഡിസംബർ ഒന്നുമുതൽ\nഉത്രാവധം, വിചാരണ ഡിസംബർ ഒന്നുമുതൽ\nകൊല്ലം: അഞ്ചലിൽ ഉത്രയെ ഭർത്താവ് പാമ്പിനെ കൊണ്ട് കൊത്തിച്ച് കൊന്ന കേസിൽ വിചാരണ ഡിസംബർ ഒന്നിന് തുടങ്ങും. കൊല്ലം ജില്ലാ അഡീ. സെഷൻസ് കോടതിയാണ് വിചാരണ ആരംഭിക്കാൻ ഉത്തരവിട്ടത്.\nപ്രതി സൂരജിനെതിരായ കുറ്റപത്രം ഇന്നലെ കോടതിയിൽ വായിക്കുകയും സൂരജ് കുറ്റം നിഷേധിക്കുകയും ചെയ്തു. ആറു മാസത്തിലേറെയായി താൻ പോലീസ് കസ്റ്റഡിയിലാണെന്നു വ്യക്തമാക്കി സൂരജ് സമർപ്പിച്ച ജാമ്യാപേക്ഷ കോടതി തള്ളിയിരുന്നു.\nതുടർന്നാണ് ഡിസംബർ ഒന്നു മുതൽ വിചാരണ നടത്താൻ കോടതി തീരുമാനിച്ചത്. മാപ്പുസാക്ഷിയായ പാമ്പുപിടിത്തക്കാരൻ ചാവർകോട് സുരേഷിനെ ആദ്യം വിസ്തരിക്കും.\nകേസിൽ കഴിഞ്ഞ ഓഗസ്റ്റ് 14-നാണ് ക്രൈംബ്രാഞ്ച് കുറ്റപത്രം സമർപ്പിച്ചത്. ഈ വർഷം മേയ് ആറിന് ഉത്രയെ ഭർത്താവ് സൂരജ് പാമ്പിനെക്കൊണ്ട് കടിപ്പിച്ച് കൊലപ്പെടുത്തിയെന്നാണു കേസ്.\nPrevious articleഒമാനിൽ നൂറ് രാഷ്ട്രങ്ങളിൽ നിന്നുള്ളവർക്ക് ഇനി വീസ വേണ്ട\nNext articleവിയന്നയിൽ സിനഗോഗിനടുത്ത് വെടിവെയ്പ്പ്, രണ്ടുപേർ കൊല്ലപ്പെട്ടു, നിരവധിപ്പേർക്ക് പരുക്ക്


ഇടുക്കിയില് ബസില് നിന്നും തെറിച്ചുവീണ ഗര്‍ഭിണി മരിച്ചു; എട്ടുമാസം പ്രായമായ കുഞ്ഞിനെ ജീവനോടെ പുറത്തെടുത്തു – Truevision News\nഇടുക്കിയില് ബസില് നിന്നും തെറിച്ചുവീണ ഗര്‍ഭിണി മരിച്ചു; എട്ടുമാസം പ്രായമായ കുഞ്ഞിനെ ജീവനോടെ പുറത്തെടുത്തു\nതൊടുപുഴ: ബസില് നിന്ന് തെറിച്ചു വീണ ഗര്‍ഭിണി മരിച്ചു. എന്നാല് അവളുടെ എട്ടുമാസം പ്രായമായ ആണ്‍കുഞ്ഞിനെ ജീവനോടെ പുറത്തെടുത്തു. വട്ടക്കയം താഹയുടെ ഭാര്യ നാഷിദ(34) ആണ് ഓടുന്ന ബസില് നിന്ന് തെറിച്ചു വീണു മരിച്ചത്. കഴിഞ്ഞ വെള്ളിയാഴ്ച ആയിരുന്നു അപകടം.\nഗുരുതര പരിക്കേറ്റ നാഷിദയെ അടിയന്തിര ശസ്ത്രക്രിയയ്ക്ക് വിധേയമാക്കിയാണ് കുഞ്ഞിനെ പുറത്തെടുത്തത്. ബസിന്റെ മുന് വാതിലിനു സമീപം നില്‍ക്കുകയായിരുന്ന നാഷിദ വളവു തിരിയുന്നതിനിടെ ബസില് നിന്ന് പുറത്തേക്ക് തെറിച്ചു വീഴുകയായിരുന്നു. ബസിന്റെ വാതില് അടച്ചിരുന്നില്ല. തലയ്ക്കു ഗുരുതരമായി പരിക്കേറ്റ നാഷിദ വെന്റിലേറ്ററിന്റെ സഹായത്തോടെയാണ് ജീവന് നിലനിര്‍ത്തിയത്.\nനാഷിദയുടെ കബറടക്കം നടത്തി. ഫനാ ഫാത്തിമ, ഹയ ഫാത്തിമ എന്നിവരാണ് മറ്റു മക്കള്. സംഭവത്തില് ബസ് ഡ്രൈവര്‍ക്കെതിരെ മനപൂര്‍വമല്ലാത്ത നരഹത്യയ്ക്ക് കേസെടുത്തു.


Aryan Khan|എല്ലാം ആവിയായോ? ആര്യൻ കേസിൽ എൻസിബിക്ക് വൻ തിരിച്ചടി, ഗൂഡാലോചന നടത്തിയതിന് തെളിവില്ല | no positive evidence to show conspiracy aryan khan bail order details\nAryan Khan|എല്ലാം ആവിയായോ? ആര്യൻ കേസിൽ എൻസിബിക്ക് വൻ തിരിച്ചടി, ഗൂഡാലോചന നടത്തിയതിന് തെളിവില്ല\nലഹരി മരുന്നൊന്നും ആര്യനിൽ നിന്ന് കണ്ടെടുത്തിട്ടില്ലെങ്കിലും ലഹരി മാഫിയയുമായി ചേർന്ന് ആര്യൻ ഗൂഢാലോചന നടത്തിയെന്നാണ് എൻസിബി വാദിച്ച് കൊണ്ടിരുന്നത്. ആരോപണങ്ങൾക്കെല്ലാം തെളിവായി നിരത്തിയത് വാട്‍സ് ആപ്പ് ചാറ്റുകളുമായിരുന്നു.\nMumbai, First Published Nov 21, 2021, 10:18 AM IST\nമുംബൈ: ആഡംബര കപ്പലിലെ ലഹരി മരുന്ന് കേസില് ആര്യൻ ഖാൻ (Aryan Khan) ലഹരി ഇടപാടിനായി ഗൂഡാലോചന നടത്തിയതിന് തെളിവില്ലെന്നു ബോംബെ ഹൈക്കോടതി. ആര്യൻ ഖാനും സുഹൃത്തും വനിതാ മോഡലും ലഹരി ഇടപാടിനായി ഗൂഡാലോചന നടത്തിയതിന് തെളിവില്ലെന്നാണ് കോടതി വ്യക്തമാക്കുന്നത്. ആര്യന് ജാമ്യം അനുദിച്ച കോടതിയുടെ വിശദമായ ഉത്തരവിലാണ് അറസ്റ്റിനു നേതൃത്വം വഹിച്ച നർകോട്ടിക്സ് കൺട്രോൾ ബ്യൂറോ (എൻസിബി) മുംബൈ സോണൽ ഡയറക്ടർ സമീർ വാങ്കഡെയ്ക്ക് വൻ തിരിച്ചടി നൽകുന്ന കോടതിയുടെ നിരീക്ഷണങ്ങൾ ഉള്ളത്.\nആര്യൻ, സുഹൃത്ത് അർബാസ് മെർച്ചന്റ്, മോഡൽ മുൺമുൺ ധമേച്ഛ എന്നിവർ ഗൂഡാലോചന നടത്തിയതിന് തെളിവായി എൻസിബി വാട്സ് ആപ്പ് ചാറ്റുകൾ ഹാജരാക്കിയിരുന്നു. എന്നാൽ, ഗൂഡാലോചന തെളിയിക്കാൻ ഇത് പര്യാപ്തമല്ലെന്ന് കോടതി വ്യക്തമാക്കി. ലഹരി മരുന്നൊന്നും ആര്യനിൽ നിന്ന് കണ്ടെടുത്തിട്ടില്ലെങ്കിലും ലഹരി മാഫിയയുമായി ചേർന്ന് ആര്യൻ ഗൂഡാലോചന നടത്തിയെന്നാണ് എൻസിബി വാദിച്ച് കൊണ്ടിരുന്നത്. ആരോപണങ്ങൾക്കെല്ലാം തെളിവായി നിരത്തിയത് വാട്‍സ് ആപ്പ് ചാറ്റുകളുമായിരുന്നു.\nആരോപണങ്ങളൊന്നും പ്രഥമദൃഷ്ട്യാ നിലനിൽക്കില്ലെന്ന് കോടതി ഉത്തരവിൽ പറയുന്നു. വാട്സ് ആപ്പ് ചാറ്റിൽ സംശയിക്കതക്കതൊന്നും ഇല്ല. പ്രതികൾ ഒരേ കപ്പലിൽ യാത്ര ചെയ്തെന്ന് വച്ച് ഗൂഢസംഘമെന്ന് മുദ്രകുത്താനാകില്ല. അറസ്റ്റിലായവരിൽ നിന്ന് പിടിച്ചെടുത്തത് കുറഞ്ഞ അളവിലുള്ള ലഹരി മരുന്നുമാണ്. ഗൂഡാലോചന തെളിയിക്കാനാകാത്ത സാഹചര്യത്തിൽ പിടിച്ചെടുത്തതെല്ലാം കൂട്ടിച്ചേർത്ത് വലിയ അളവെന്ന നിലയിൽ പരിഗണിക്കാനാവില്ലെന്നും കോടതി ഉത്തരവിൽ പറയുന്നു. എൻസിബി ഉദ്യോഗസ്ഥരുടെ മുന്നിലുള്ള കുറ്റസമ്മത മൊഴിക്ക് സാധുതയില്ലെന്ന സുപ്രീംകോടതി വിധിയുണ്ട്.\nലഹരി മരുന്ന് ഉപയോഗിച്ചോ എന്ന് കണ്ടെത്താൻ അറസ്റ്റിന് പിന്നാലെ വൈദ്യ പരിശോധന നടത്തിയിട്ടില്ലെന്നും കോടതി നിരീക്ഷിച്ചു. ചുരുക്കത്തിൽ ആര്യൻ ഖാനെതിരായ എൻസിബിയുടെ തെളിവുകളും കണ്ടെത്തലും പ്രഥമദൃഷ്ട്യാ തന്നെ കോടതി തള്ളി. കേസ് കെട്ടിച്ചമച്ചതാണെന്ന ആരോപണത്തിൽ വിജിലൻസ് അന്വേഷണം അടക്കം നടക്കവെ വിശദമായ കോടതി ഉത്തരവ് കൂടി പുറത്ത് വന്നത് എൻസിബിക്ക് കനത്ത തിരിച്ചടിയാണ്.\nLast Updated Nov 21, 2021, 10:25 AM IST


Saturday,4April 2020 11:50:32 AM\nകൊറോണ വ്യാപനം തടയുന്നതിനായി നടപടികൾ കർശനമാക്കി പേരാവൂർ പോലീസ്\nപേരാവൂർ : കൊറോണ വ്യാപനം തടയുന്നതിനായി നടപടികൾ കർശനമാക്കുകയാണ് പോലീസ് .ഇതിന്റെ ഭാഗമായി പേരാവൂർ ടൗണിലെ വ്യാപാരസ്ഥാപനങ്ങളിൽ എത്തി പോലീസ് നിർദ്ദേശങ്ങൾ നൽകി. സാധനം വാങ്ങാൻ എത്തുന്ന ആളുകൾ ഏറെ നേരം കടകളിൽ ചിലവഴിക്കാതെ മടങ്ങണം, എല്ലാ സ്ഥാപനങ്ങളിലെ ജീവനക്കാരും മാസ്ക് ധരിക്കണം, സാനിറ്ററൈസർ കടകളിൽ നിർബന്ധമായും വെക്കണം ,ആളുകൾ ടൗണിൽ വട്ടംകൂടി നിൽക്കാൻ പാടില്ല, തുടങ്ങിയ നിർദ്ദേശങ്ങൾ അടങ്ങിയ നോട്ടീസിൽ സ്ഥാപന ഉടമയുടെ ഉപ്പും ശേഖരിക്കുന്നുണ്ട് .ഈ നിർദേശങ്ങൾ ലംഘിക്കുന്നവർക്കെതിരെ കർശന നടപടി സ്വീകരിക്കുമെന്നും അറിയിച...\nകൊറോണ വൈറസുമായി ബന്ധപെട്ട് പൊതുജനങ്ങളിൽ വളർന്നു വരുന്ന ആശങ്കളിൽനിന്നും തെറ്റിദ്ധാരണകളിൽനിന്നും പൊതുജനത്തെ ബോധവൽക്കരിക്കുന്നതിന്റെ ഭാഗമായി ലഘുലേഖകൾ വിതരണം ചെയ്തു. എബിവിപി പേരാവൂർ നഗർ സമിതിയുടെ നേതൃത്വത്തിലാണ് കണിച്ചാർ ടൗണിൽ ലഘുലേഖകൾ വിതരണം ചെയ്തത്.\nഭീഷ്മ കലാസാംസ്കാരിക വേദിയുടെ ആഭിമുഖ്യത്തിൽ കോവിഡ്- 19 നെതിരെ പദയാത്ര നടത്തി\nപേരാവൂർ. ഭീഷ്മ കലാസാംസ്കാരിക വേദിയുടെ ആഭിമുഖ്യത്തിൽ കോവിഡ്- 19 നെതിരെ ബോധവൽക്കരണം നടത്തുന്ന എന്ന ലക്ഷ്യത്തോടെ മോഡി രാജേഷ്, ഷൈജു തോലമ്പ്ര എന്നിവർ പേരാവൂർ പഴയ ബസ് സ്റ്റാൻഡ് പരിസരത്ത് നിന്നും കണിച്ചാർ ബസ്സ്റ്റാൻഡ് വരെ പദയാത്ര നടത്തി. പദയാത്രയുടെ ഉദ്ഘാടനം പേരാവൂർ താലൂക്കാശുപത്രി സൂപ്രണ്ട് ഗ്രിഫിൽ സുരേന്ദ്രൻ ഉദ്ഘാടനം ചെയ്തു. പദ യാത്രയിലുടനീളം ലഘുലേഖകൾ വിതരണം ചെയ്തു.\nകോവിഡ് 19 ; പേരാവൂര് താലൂക്ക് ആശുപത്രിയുടെ നേതൃത്വത്തില് 24 മണിക്കൂറും പ്രവര്‍ത്തിക്കുന്ന ഹെല്‍പ്പ് ഡെസ്‌കിന്റെ പ്രതിരോധ പ്രവര്‍ത്തനങ്ങള് ഊര്‍ജിതം\nപേരാവൂര്: കോവിഡ് 19 -പേരാവൂര് താലൂക്ക് ആശുപത്രിയുടെ നേതൃത്വത്തില് 24 മണിക്കൂറും പ്രവര്‍ത്തിക്കുന്ന ഹെല്‍പ്പ് ഡെസ്‌കിന്റെ നേതൃത്വത്തില് പ്രതിരോധ പ്രവര്‍ത്തനങ്ങള് ഊര്‍ജിതം.അത്യാഹിത വിഭാഗത്തോട് ചേര്‍ന്നാണ് ഹെല്‍പ്പ് ഡസ്‌കിന്റെ പ്രവര്‍ത്തനം.പേരാവൂര് ഗ്രാമ പഞ്ചായത്തിന്റെയും ആരോഗ്യ വകുപ്പിന്റെയും നേതൃത്വത്തില് ആശ വര്‍ക്കര്‍മാരും സന്നദ്ധ പ്രവര്‍ത്തകരും ചേര്‍ന്ന് കോവിഡ് 19 വൈറസ് ബാധയുമായി ബന്ധപ്പെട്ട് ശക്തമായ നിരീക്ഷണമാണ് പ്രദേശത്ത് നടത്തുന്നത്.നിലവില് 50ല് അധികം പേര് വീടുകളില് നിരീക്ഷണത്തിലാണ് .വിദേശത്ത്...\nകാർ നിയന്ത്രണം വിട്ട് മരത്തിലിടിച്ച് അപകടം\nപേരാവൂർ ഇരിട്ടി റോഡിൽ കാക്കയങ്ങാടിനു സമീപം അമ്പലമുക്കിൽ കാർ നിയന്ത്രണം വിട്ട് മരത്തിലിടിച്ച് കാർ യാത്രക്കാരിയായ യുവതിക്ക് പരിക്കേറ്റു. പയ്യന്നൂരിൽ നിന്ന് മാനന്തവാടിയിലേക്ക് പോകുകയായിരുന്ന കാറാണ് അപകടത്തിൽപ്പെട്ടത്. പരിക്കേറ്റ യുവതിയെ ഇരിട്ടി താലൂക്ക് ആശുപത്രിയിൽ പ്രവേശിപ്പിച്ചു. ചൊവ്വാഴ്ച രാവിലെ 11.30 ഓടെയായിരുന്നു അപകടം. https://youtu.be/zbUDQWIGhqw\nകൊറോണ വ്യാപനം തടയാൻ പേരാവൂരിൽ “ഹാൻഡ് വാഷ് കോർണർ” ഒരുക്കി ഡിവൈഎഫ്ഐ.\n"കോവിഡ് 19" വ്യാപനം തടയുക എന്ന ലക്ഷ്യത്തോടുകൂടി ഡിവൈഎഫ്ഐ ആസൂത്രണം ചെയ്ത "ഹാൻഡ് വാഷ് കോർണറിന്റെ" ബ്ലോക്ക് തല ഉദ്ഘാടനം കെ കെ ശ്രീജിത്ത് നിർവഹിച്ചു. ബ്ലോക്ക് പ്രസിഡണ്ട് എ ഷിബു അധ്യക്ഷത വഹിച്ചു. കെ വി രോഹിത്,രഗിലേഷ് ടി, ജോയൽ ജോബ്, അമീർ ഫൈസൽ, രാഹുൽ കെ വി, മുകുന്ദൻ എന്നിവർ സംസാരിച്ചു.\nപെരുമ്പുന്നയിൽ കാറുകൾ കൂട്ടിയിടിച്ച് അപകടം.\nപെരുമ്പുന്ന പള്ളിക്കു സമീപം കാറുകൾ കൂട്ടിയിടിച്ച് അപകടം.ഇരിട്ടി ഭാഗത്തുനിന്നും വരികയായിരുന്ന ഉളിക്കൽ സ്വദേശിയുടേയും ഇരിട്ടി ഭാഗത്തേക്ക് പോവുകയായിരുന്ന കേളകം സ്വദേശിയുടെയും കാറുകളാണ് അപകടത്തിൽപ്പെട്ടത്. അപകടത്തിൽ പരിക്കേറ്റ യാത്രക്കാരെ പേരാവൂർ താലൂക്ക് ആശുപത്രിയിൽ പ്രവേശിപ്പിച്ചു.\nപണം വെച്ച് ചീട്ടുകളി; ഒൻപതംഗ സംഘത്തെ പേരാവൂർ പോലീസ് അറസ്റ്റ് ചെയ്തു\nപേരാവൂർ:തൊണ്ടിയിൽ സ്വകാര്യ വ്യക്തിയുടെ വീട് കേന്ദ്രീകരിച്ച് പണം വെച്ച് ചീട്ടുകളിക്കുകയായിരുന്ന ഒൻപതംഗ സംഘത്തെ പേരാവൂർ എസ്.ഐ. പി.വിജേഷ് അറസ്റ്റ് ചെയ്തു . രഹസ്യ വിവരത്തെത്തുടർന്ന് നടന്ന റെയ്ഡിലാണ് ഇരുനില വീട്ടിന്റെ മുകളിലെ നിലയിൽ വൻ തുക വെച്ച് ചീട്ടുകളിക്കുന്ന സംഘം വലയിലായത്. തൊണ്ടിയിയിൽ ,മടപ്പുരച്ചാൽ ,വെള്ളൂന്നി ,മഞ്ഞളാംപുറം എന്നിവിടങ്ങളിൽ നിന്നുള്ള9പേരെയാണ് പൊലീസ് അറസ്റ്റ് ചെയ്തത്. ഇവരിൽ നിന്ന് വൻ തുകയും പിടികൂടി.\nഭർത്താവിന്റെ വീട്ടിൽ നിന്ന് മർദ്ദനമേറ്റ് യുവതിയെ പേരാവൂർ താലൂക്ക് ആശുപത്രിയിൽ പ്രവേശിപ്പിച്ചു.\nപേരാവൂർ :ഭർത്താവിന്റെ വീട്ടിൽ നിന്ന് മർദ്ദനമേറ്റ് യുവതിയെ പേരാവൂർ താലൂക്ക് ആശുപത്രിയിൽ പ്രവേശിപ്പിച്ചു. മുരിങ്ങോടിയിലെ സിറാജിൻ്റേയും സമീറയുടേയും മകൾകെ ഷബ്നയെയാണ് പരിക്കുകളോടെ പേരാവൂർ താലൂക്ക് ആശുപത്രിയിൽ പ്രവേശിപ്പിച്ചത്. കണ്ണവം കൈച്ചേരിയിലെ സനീറിൻ്റെ ഭാര്യയാണ് ശബ്ന. സനീർ വിദേശത്താണ് ജോലിചെയ്യുന്നത്. വ്യാഴാഴ്ച കൈച്ചേരിയിലെ വീട്ടിലെത്തിയ സനീറിൻ്റെ മാതാപിതാക്കൾ ഷബ്നയുമായി വാക്കുതർക്കമുണ്ടാവുകയും ഇരുവരും ചേർന്ന് കൈകൊണ്ടും വടികൊണ്ടും മർദ്ദിച്ചുവെന്നാണ് പരാതി. സ്ത്രീധനത്തിൻ്റെ പേരിൽ ഭർത്താവിൻ്റെയും ഭർതൃവീട്ടുകാരുടേ...\nസൗജന്യമായി റീ യൂസബിൾ കോട്ടൺ മാസ്കുകൾ വിതരണം ചെയ്യ്ത് ഡിവൈഎഫ്ഐ പേരാവൂർ ബ്ലോക്ക് കമ്മിറ്റിയും എകെടിഎ പേരാവൂർ യൂണിറ്റും മാതൃകയായി\nപേരാവൂർ : കൊറോണ പടരുന്ന സാഹചര്യത്തിൽ സർജിക്കൽ മാസ്കിൻ്റെ ലഭ്യതക്കുറവിൻ്റെയും മാസ്കുകുകൾക്ക് അമിത വില ഈടാക്കുന്നതിൻ്റെയും പശ്ചാത്തലത്തിൽ ഡിവൈഎഫ്ഐ പേരാവൂർ ബ്ലോക്ക് കമ്മിറ്റിയുടെയും എകെടിഎ പേരാവൂർ യൂണിറ്റിൻ്റെയും സംയുക്താഭിമുഖ്യത്തിൽ സൗജന്യമായി റീ യൂസബിൾ കോട്ടൺ മാസ്കുകൾ വിതരണം ചെയ്തു. പേരാവൂർ താലൂക്ക് ആശുപത്രി, പേരാവൂർ പഞ്ചായത്ത് ഓഫീസ് എന്നിവിടങ്ങളിലെ മുഴുവൻ ജീവനക്കാർക്കും ബസ് ജീവനക്കാർ, ഓട്ടോ തൊഴിലാളികൾ എന്നിവർക്കും സൗജന്യമായി മാസ്ക് വിതരണം ചെയ്തു. ഡിവൈഎഫ്ഐ സംസ്ഥാന കമ്മിറ്റി അംഗം കെ വി സക്കീർ ഹുസൈൻ പ...


വലിയ സ്കോറും മതിയായില്ല, തമിഴ്നാടിനു മുന്നിൽ കേരളം വീണു | Fanport | Featured News Malayalam\nHome Cricket Syed Mushtaq Ali വലിയ സ്കോറും മതിയായില്ല, തമിഴ്നാടിനു മുന്നിൽ കേരളം വീണു\nവലിയ സ്കോറും മതിയായില്ല, തമിഴ്നാടിനു മുന്നിൽ കേരളം വീണു\nസയ്യിദ് മുസ്താഖ് അലി ട്രോഫിയിൽ നിന്ന് കേരളം പുറത്ത്. തമിഴ്നാടിനു മുന്നിൽ വലിയ സ്കോർ ഉയർത്തിയിട്ടും അവർ പിന്തുടർന്ന് വിജയിക്കുക ആയിരുന്നു. കേരളം 182 റൺസിന്റെ വിജയ ലക്ഷ്യം കേരളം മുന്നിൽ വെച്ചു എങ്കിലും അഞ്ചു വിക്കറ്റിന് തമിഴ്‌നാട് വിജയിക്കുക ആയിരുന്നു. ഇന്ന് ആദ്യം ബാറ്റു ചെയ്ത കേരളം നാലു വിക്കറ്റ് നഷ്ടത്തിലാണ് 181 റൺസ് എടുത്തത്. വിഷ്ണു വിനോദിന്റെ വെടിക്കെട്ടാണ് കേരളത്തിന് വലിയ സ്കോർ നൽകിയത്. വിനോദ് 26 പന്തിൽ നിന്ന് 65 റൺസ് ആണ് അടിച്ചത്.7സിക്സാണ് വിഷ്ണു വിനോദ് ഇന്ന് അടിച്ചത്.\nരോഹൻ എസ് കുന്നുമ്മൽ 43 പന്തിൽ നിന്ന് 51 റൺസും സച്ചിൻ ബേബി 32 പന്തിൽ 33 റൺസും എടുത്തു. സഞ്ജു ഡക്കായിരുന്നു. നിലവിലെ സയ്യിദ് മുസ്താഖലി ചാമ്പ്യന്മാരായ തമിഴ്നാടിന് ആയി ഇന്ന് തുടക്കം മുതലെ എല്ലാവരും ആക്രമിച്ചാണ് കളിച്ചത്. ഓപ്പണർ ഹരി നിശാന്ത് 22 പന്തിൽ 33 റൺസ് അടിച്ചു കൊണ്ട് തുടങ്ങി. സായ് സുദർശൻ 31 പന്തിൽ 46 റൺസും വിജയ് ശങ്കർ 26 പന്തിൽ 33 റൺസും സഞ്ജയ് 22 പന്തിൽ 32 റൺസും എടുത്തു. അവസാനം ഷാറൂഖ് ഖാൻ9പന്തിൽ 19 റൺസ് എടുത്തു തമിഴ്നാട് വിജയം ഉറപ്പിച്ചു.\nPrevious articleവിരാട് കോഹ്‌ലി തിരിച്ചെത്തിയാലും സൂര്യകുമാർ യാദവ് മൂന്നാം നമ്പർ സ്ഥാനത്ത് തുടരണം : ഗൗതം ഗംഭീർ\nNext articleഐ എസ് എൽ നാളെ മുതൽ, ഇത്തവണ ആദ്യമായി 23 മലയാളി താരങ്ങൾ കളത്തിൽ!!


കൊച്ചി കാത്തിരിക്കുന്ന മഞ്ഞപ്പടയോട്ടം | u17 world cup brazil- Sports news | Madhyamam\nHome / Teams / കൊച്ചി കാത്തിരിക്കുന്ന മഞ്ഞപ്പടയോട്ടം\nSeptember 08 / 11:22 PM\nകൊച്ചി കാത്തിരിക്കുന്ന മഞ്ഞപ്പടയോട്ടം\nകൗമാര ലോകകപ്പിൽ മലയാളി ആരാധകർക്ക് കാത്തുവെച്ച വിസ്മയമാണ് ബ്രസീൽ. നെയ്മറുടെയും കൗടീന്യോയുടെയുമെല്ലാം പിന്മുറക്കാർ കൊച്ചിയിൽ പന്തു തട്ടുന്ന മുഹൂർത്തം ചരിത്രനിമിഷമാവും. അണ്ടർ 17 ലോകകപ്പിന് പന്തുരുളും മുമ്പ് കിരീടഫേവറിറ്റുകളിൽ മുന്നിൽ ബ്രസീൽ തന്നെ. മൂന്നു തവണ ജേതാക്കളും രണ്ടു തവണ റണ്ണർ അപ്പുമായ ബ്രസീലിന് കൗമാര ലോകകപ്പിൽ ഒരു തവണ മാത്രമേ യോഗ്യത നേടാനാവാതെ പോയിട്ടുള്ളൂ -1993 കൊറിയയിൽ. അതിന് മുമ്പും ശേഷവുമായി 16 ലോകകപ്പ് കളിച്ചു. അമേരിക്കക്ക് മാത്രമേ സമാന റെക്കോഡ് സ്വന്തമാക്കാനായിട്ടുള്ളൂ. ചാമ്പ്യൻ, റണ്ണർ അപ്പ് നേട്ടത്തിന് പുറമെ ഒാരോ തവണ മൂന്നും നാലും സ്ഥാനം നേടി. ഇക്കുറി നൈജീരിയയുടെ അസാന്നിധ്യം കാനറിക്കുഞ്ഞുങ്ങളുടെ കിരീട സാധ്യത വർധിപ്പിക്കും.\nറോഡ് ടു ഇന്ത്യ\nഅപരാജിതമാണ് ബ്രസീലിെൻറ യാത്ര. ചിലി വേദിയായ തെക്കനമേരിക്കൻ ചാമ്പ്യൻഷിപ്പിൽ ഒരു തോൽവിയുമറിയാതെ കിരീടം നേടി ലോകകപ്പ് യോഗ്യത. ഏഴ് ജയവും രണ്ട് സമനിലയുമായാണ് തെക്കനമേരിക്കൻ കിരീടവും ഇന്ത്യയിലേക്ക് ടിക്കറ്റും നേടിയത്. ഇന്ത്യയിലെത്തുന്നവരിൽ ഏറ്റവും മികച്ച ടീമെന്ന പെരുമയും കാനറിപ്പട ഇതിനകം സ്വന്തമാക്കി കഴിഞ്ഞു. കൂടുതൽ ഗോൾ നേടിയവർ, സൂപ്പർതാരങ്ങളുടെ സാന്നിധ്യം, മികച്ച വിജയ മാർജിൻ എല്ലാം ബ്രസീലിന് സ്വന്തം. ഫൈനലിൽ ചിലിയെ 5-0ത്തിന് വീഴ്ത്തിയായിരുന്നു വൻകര കിരീടമണിഞ്ഞത്.\n2015 മേയ് മുതൽ കാർലോസ് അമാഡിയുവാണ് ബ്രസീൽ കൗമാരപ്പടയുടെ പരിശീലകൻ. 2015 ചിലി ലോകകപ്പിൽ ക്വാർട്ടറിൽ നൈജീരിയക്ക് മുന്നിൽ തോൽവി വഴങ്ങിയ ടീമിൽ നിന്നും ബ്രസീലിനെ മാറ്റിപ്പണിതാണ് അമാഡിയു ഇക്കുറി ഒരുക്കിയെടുത്ത്. ‘പരമ്പരാഗത ലാറ്റിനമേരിക്കൻ ശൈലിയിൽ ആക്രമണാത്മക ഫുട്ബാളിനാണ് മുൻഗണന. കളി ജയിക്കണം, കിരീടവും നേടണം’ -അമാഡിയു വ്യക്തമാക്കുന്നു.\nവീനീഷ്യസ് ജൂനിയറും അലൻ സൗസയും\nസ്റ്റാർ വാച്ച്: വീനീഷ്യസ് ജൂനിയർ അലൻ സൗസ\nഇൗ ലോകകപ്പിെൻറ കണ്ടെത്തലുകൾ ബ്രസീൽ നിരയിൽ നിന്നാവും. വിനീഷ്യസ് ജൂനിയർ, ലിൻേങ്കാൺ, പൗളീന്യോ, അലൻ സൗസ, യൂറി ആൽബർേട്ടാ... മഞ്ഞക്കുപ്പായത്തിലെ പ്രതിഭകളുടെ പട്ടിക നീളുന്നു. സ്റ്റാർ സ്ട്രൈക്കർ വിനീഷ്യസ് ജൂനിയറിലാണ് ആരാധകരുടെ കണ്ണുകളത്രയും. തെക്കനമേരിക്കൻ ചാമ്പ്യൻഷിപ്പിൽ ഏഴ് ഗോൾ നേടി മികച്ച താരമായി മാറിയ 17 കാരനു പിന്നിലാവും കൊച്ചിയിലെ ആരാധകക്കൂട്ടവും. നിലവിൽ ബ്രസീലിയൻ ടോപ് ഡിവിഷൻ ക്ലബ് ഫ്ലെമിങ്ങോയുടെ താരം കൂടിയാണ് വിനീഷ്യസ്. ബ്രസീൽ അണ്ടർ 17 ടീമിൽ 22 കളിയിൽനിന്ന് 19 ഗോളും അടിച്ചു കൂട്ടിക്കഴിഞ്ഞു. റയൽ മഡ്രിഡുമായി കരാറിൽ ഒപ്പിട്ടാണ് വിനീഷ്യസ് കൊച്ചിലേക്ക് വരുന്നത്. അടുത്ത സീസണിൽ 18 വയസ്സ് പൂർത്തിയാവുന്ന മുറക്ക് വിനീഷ്യസ് സ്പെയിനിലേക്ക് പറക്കും. 45 ദശലക്ഷം യൂറോ പ്രതിഫലത്തിനാണ് റയൽ വിനീഷ്യസിനെ സ്വന്തമാക്കിയത്. ഇൗ പ്രായത്തിലെ ഏറ്റവും ഉയർന്ന പ്രതിഫലം.\nഅഞ്ചാം വയസ്സിൽ പ്രായത്തിൽ കവിഞ്ഞ പ്രതിഭ പ്രകടിപ്പിച്ച വിനീഷ്യസിനെ അച്ഛനാണ് ഫുട്ബാൾ പരിശീലകനായ ക്ലോഡിയോ കകാപയുടെ സമീപത്തെത്തിക്കുന്നത്. ഫ്ലെമിങ്ങോക്കു കീഴിലെ ഫുട്ബാൾ സ്കൂളായിരുന്നു ആദ്യ കളരി. തന്നെക്കാൾ മുതിർന്നവർക്കൊപ്പം കളിച്ച് പ്രതിഭതെളിയിച്ച വിനീഷ്യസ് 13ാം വയസ്സിൽ ബ്രസീൽ അണ്ടർ 15 ടീമിെൻറ ജഴ്സിയണിഞ്ഞു. ശേഷം ഫ്ലെമിങ്ങോ അക്കാദമിയിലൂടെ നാടറിയുന്ന താരമായും വളർന്നു.\nകഴിഞ്ഞ ജനുവരിയിൽ ബ്രസീലിലെ പ്രമുഖമായ കോപ സാവോപോള ചാമ്പ്യൻഷിപ്പിലെ പ്രകടനത്തിലൂടെയാണ് 16കാരനായ വിനീഷ്യസ് യൂറോപ്യൻ ക്ലബുകളുടെ പരിഗണനയിലെത്തുന്നത്. നെയ്മർ ജൂനിയർ എന്ന് ബ്രസീൽ മാധ്യമങ്ങൾ വിശേഷിപ്പിച്ച കൗമാരക്കാരനെ തേടി വൻ വാഗ്ദാനങ്ങളുമായി റയൽ, ആഴ്സനൽ, ബാഴ്സലോണ, മാഞ്ചസ്റ്റർ സിറ്റി ടീമുകളെത്തി. ഒടുവിലാണ് റയലുമായി കരാറിലെത്തുന്നത്.


പൗരത്വ നിയമം : പ്രക്ഷോഭകർ അഞ്ച് ട്രെയിനുകൾക്ക് തീവെച്ചു - Janayugom Online\nന്യൂഡൽഹി: പൗരത്വ ഭേദഗതി നിയമത്തിനെതിരായി പശ്ചിമ ബംഗാളിൽ നടക്കുന്ന പ്രതിഷേധത്തിനിടെ പ്രക്ഷോഭകർ കാലിയായ അഞ്ച് ട്രെയിനുകൾക്ക് തീവെച്ചു. മുർഷിദാബാദ് ജില്ലയിലെ ലാൽഗോള റെയിൽവേ സ്റ്റേഷനിൽ ശനിയാഴ്ചയാണ് സംഭവം നടന്നതെന്ന് എൻഡിടിവിറിപ്പോർട്ട് ചെയ്തു.\nപ്രതിഷേധങ്ങളിൽ മൂന്ന് ട്രാൻസ്പോർട്ട് ബസുകൾ അടക്കം 15 ബസുകൾക്ക് തീയിട്ടു. യാത്രക്കാരെ ബസുകളിൽനിന്ന് ഇറക്കിയ ശേഷമായിരുന്നു ബസുകൾ അഗ്നിക്കിരയാക്കിയത്. ദക്ഷിണ ബംഗാളിലേയ്ക്കുള്ള ദേയീയപാത- 34 മുർഷിദാബാദിൽ പ്രക്ഷോഭകാരികൾ തടഞ്ഞത് ഗതാഗതം സ്തംഭിപ്പിച്ചു. ഇവിടെ ടോൾ പ്ലാസയും അഗ്നിക്കിരയാക്കിയതായിപിടിഐ റിപ്പോർട്ട് ചെയ്തു.\nഹൗറയിലെ സങ്ക്രൈൽ റെയിൽവേ സ്റ്റേഷനു പരിസരത്തുള്ള റോഡുകൾ നൂറകണക്കിനു വരുന്ന പ്രക്ഷോഭകർ തടയുകയും റെയിൽവേ സ്റ്റേഷൻ കെട്ടിത്തിൽ തീയിടുകുയം ചെയ്തു. ടിക്കറ്റ് കൗണ്ടർ അടക്കം സ്റ്റേഷൻ കെട്ടിടത്തിന്റെ ഒരു ഭാഗം അഗ്നിക്കിരയായി. സമീപമുള്ള ഒരു കടയ്ക്കും പ്രതിഷേധക്കാർ തീയിട്ടു.\nമുർഷിദാബാദിലെ പോരാഡംഗ, ജങ്ഗിപുർ, ഫറാക്ക എന്നീ റെയിൽവേ സ്റ്റേഷനുകളിലെ പാളങ്ങളിൽ പ്രതിഷേധക്കാർ കുത്തിയിരുന്ന് പ്രതിഷേധിച്ചു. ഹൗറ ജില്ലയിലെ ബൗറിയ, നൽപുർ സ്റ്റേഷനുകളിലും പ്രതിഷേധം മൂലം ട്രെയിൻ ഗതാഗതം തടസ്സപ്പെട്ടതായി റിപ്പോർട്ടുണ്ട്.\nകേരളത്തിൽ ജനുവരി അവസാനം കോവിഡ് മൂന്നാം തരംഗം\nകാണാതായ നടിയുടെ മൃതദേഹം ചാക്കില് കെട്ടി ഉപേക്ഷിച്ച നിലയില്; കുറ്റസമ്മതം നടത്തി ഭര്‍ത്താവ് ‚ഞെട്ടലോടെ ആരാധകര്\nകോവിഡ് വ്യാപനം ഡല്‍ഹിയില് എല്ലാവര്‍ക്കും സൗജന്യ ബൂസ്റ്റര് ഡോസ്


Emalayalee.com - മാര്‍ഗരറ്റ് താച്ചറുടെ സ്യൂട്ടുകള്‍ക്ക് ലേലത്തില് ലഭിച്ചത് 73,000 പൌണ്ട്\nമാര്‍ഗരറ്റ് താച്ചറുടെ സ്യൂട്ടുകള്‍ക്ക് ലേലത്തില് ലഭിച്ചത് 73,000 പൌണ്ട്\nലണ്ടന്: മുന് ബ്രിട്ടീഷ് പ്രധാനമന്ത്രി മാര്‍ഗരറ്റ് താച്ചറുടെ സ്യൂട്ടുകള് ലേലത്തില് വിറ്റുപോയി. ബ്രിട്ടന്റെ സ്വന്തം ഉരുക്കുവനിത തന്റെ പൊതുജീവിതത്തിന്റെ ആരംഭകാലത്ത് ധരിച്ചിരുന്ന ഏഴു സ്യൂട്ടുകളാണ് ലേലത്തില്‍വച്ചത്. ലണ്ടനിലെ ക്രിസ്റീസ് എന്ന സ്വകാര്യസ്ഥാപനം നടത്തിയ ലേലത്തില് 73,125 പൌണ്ടിനു താച്ചറുടെ സ്യൂട്ടുകള് അജ്ഞാതന് സ്വന്തമാക്കി. ദക്ഷിണ കൊറിയക്കാരനായ കോടീശ്വരനാണ് ലേലംകൊണ്ടതെന്ന് റിപ്പോര്‍ട്ടുകളുണ്ട്. 1975 ഫെബ്രുവരിയില് നടന്ന സുപ്രധാന പാര്‍ട്ടി യോഗത്തില് പങ്കെടുക്കാന് താച്ചര് ധരിച്ച പച്ചനിറമുള്ള സ്യൂട്ട് മാത്രം 25,000 പൌണ്ടിനാണ് ലേലത്തില് വിറ്റുപോയത്. രാജ്ഞിയുടെ വജ്ര ജൂബിലി ആഘോഷങ്ങളുടെ ഭാഗമായാണ് ലേലം നടന്നത്. ഇതാദ്യമായാണ് മാര്‍ഗരറ്റ് താച്ചറുടെ വസ്ത്രങ്ങള് പൊതു ലേലത്തില് വില്‍ക്കുന്നത്. 1000- 1500 പൌണ്ടുകള്‍ക്കിടയിലായിരുന്നു താച്ചറുടെ വസ്ത്രങ്ങള്‍ക്കു കണക്കാക്കിയിരുന്ന വില. ആദര്‍ശ വനിതകളുടെ പ്രതീകമായ താച്ചറുടെ വസ്ത്രങ്ങള്‍ക്കു അര്‍ഹിക്കുന്ന വില ലേലത്തില് ലഭിച്ചതായി ക്രിസ്റ്റീസ് ടെക്സ്റ്റൈല് വിഭാഗം തലവന് പാറ്റ് ഫ്രോസ്റ്റ് പറഞ്ഞു. അമേരിക്കന് പ്രസിഡന്റ് റൊണാള്‍ഡ് റെയ്ഗനുമായുള്ള കൂടിക്കാഴ്ചയില് അവര് ഉപയോഗിച്ചിരുന്ന ഹാന്‍ഡ് ബാഗ് 25000 പൌണ്ടിനാണ് കഴിഞ്ഞവര്‍ഷം ലേലത്തില് വിറ്റുപോയത്.


പത്തിലയും അതിന്റെ ഗുണങ്ങളും (ആരോഗ്യ ജീവിതം – 9) | Malayali Manasu\nHome Health പത്തിലയും അതിന്റെ ഗുണങ്ങളും (ആരോഗ്യ ജീവിതം - 9)\nപത്തിലയും അതിന്റെ ഗുണങ്ങളും (ആരോഗ്യ ജീവിതം – 9)\nപത്തിലയും അതിന്റെ ഗുണങ്ങളും\nമിഥുനം, കർക്കിടക മാസത്തിലെ മഴയിൽ ചെടികൾക്ക് പുതു ജീവൻ വെക്കുന്ന സമയമാണ്. അതു വരെ വാടിയും ഉണങ്ങിയും കിടന്ന ചെടികൾ പ്രസരിപ്പോടെ ഉയിൽത്തെഴുന്നേൽക്കും. കൂടാതെ ഭൂമിയിൽ ഉണങ്ങിക്കിടന്ന വിത്തുകൾ തനിയെ കിളിർത്തുവരും. താള്, തകര, ചേന, മത്തൻ, കുമ്പളം, മുള്ളൻ ചീര, ആനത്തുവ്വ,നെയ്യുണ്ണി, ചെറുപയർ, തഴുതാമ, ഉഴുന്ന്, ചേമ്പ്, ഉപ്പുഞ്ഞൻ, കൊടവൻ, കരിക്കാടി, മണിത്തക്കാളി എന്നിങ്ങനെ പത്തു പതിനാറ് ഇനം കാണും . ഇവയെല്ലാം ഒന്നിച്ച് ലഭിച്ചു എന്ന് വരില്ല. അതുകൊണ്ടാണ് പത്തില പ്രയോഗം എന്ന് പറയുന്നത്. കർക്കിടകം 32 ദിവസമുണ്ട്. ഈ മുപ്പത്തിരണ്ടു ദിവസവും പ്രസ്തുത ഇലകൾ കഴിച്ചാൽ ഒരു വർഷത്തേക്കുള്ള ആരോഗ്യ സംരക്ഷണത്തിന്റെ തുടക്കമാവും. ഇതു വഴി ശരീരത്തിന്റെ ബലവും ആരോഗ്യവും വീണ്ടെടുക്കാനാവും. വയറ് ശുദ്ധിയാകും. രക്തസമ്മർദ്ദം, പ്രമേഹം, കൊളസ്ട്രോൾ, അർബുദം തുടങ്ങിയ രോഗങ്ങളെ അകറ്റി നിർത്താനാവും.\nഇവയുടെ പ്രയോഗവും ഗുണങ്ങളും ചുവടെ കൊടുക്കുന്നു.\n1- താള് ഇല – ചേമ്പ് വർഗത്തിൽ പെട്ട സസ്യമാണ് താള്. ചതിപ്പു നിലങ്ങളിലും തോട്ടിൻ കരകളിലും താള് നന്നായി വളരുന്നു. പ്രത്യേകിച്ചും മഴക്കാലത്ത് ഇത് സുലഭമാണ്. ഇലയുടെ നടുക്കുള്ള ചുവന്ന പൊട്ടു കണ്ട് താളിനെ മനസിലാക്കാൻ കഴിയും. താളിന്റെ തളിരിലയാണ് ഉപയോഗിക്കേണ്ടത്. ഇതിൽ കാത്സ്യം പോസ്ഫറസ് അടക്കമുള്ള ധാരാളം മൂലകങ്ങൾ അടങ്ങിയിട്ടുണ്ട്.\n2- തകര ഇല – ഏകവർഷിയായ തകര ഇല തിരിച്ചറിയാൻ ചില പ്രത്യേകതകളുണ്ട്. തകര ഇലക്ക് ചെറിയ ദുർഗന്ധമുണ്ട്. പൂവുകൾക്ക് മഞ്ഞ നിറമാണ്. ഇലകൾ സന്ധ്യയാകുമ്പോഴേക്കും കൂമ്പി നിൽക്കുന്നത് കാണാം. ഇത്രയുമാണ് തകരയുടെ പ്രത്യേകത.\nമലബന്ധം, ചൊറി, ചിരങ്ങ്, ശ്വസ കോശ രോഗങ്ങൾ എന്നിവക്കെല്ലാം ആശ്വാസം ലഭിക്കും കൂടാതെ ശരീരത്തിൽ കടന്നു കൂടിയ മാലിന്യത്തെ നിർവ്വീര്യമാക്കാനുള്ള കഴിവും തകര ഇലയ്ക്കുണ്ട്\nPrevious articleബൈബിളിലൂടെ ഒരു യാത്ര (18)\nNext articleസിംഹാസനം ഉറപ്പിച്ച വനിതാരത്നങ്ങൾ (20) – ഡിയാൻ ഫോസി


സ്കൂൾ കാലഘട്ടങ്ങളിൽ ആണ് കൗമാരക്കാരിൽ കൂടുതലും പ്രണയം എന്ന മനോഹരമായ വികാരം സംഭവിക്കുന്നത്. കൂടെ പഠിക്കുന്ന ഒരു പെണ്‍കുട്ടിയോട് തോന്നുന്ന ആദ്യ അനുരാഗത്തിന്റെ വേളയില്, നായകന് വന്നുചേരുന്ന അബദ്ധങ്ങളും ഇണക്കങ്ങളും പിണക്കങ്ങളുമെല്ലാം കോര്‍ത്തിണക്കിയാണ് സിനിമയുടെ ദൃശ്യാവിഷ്ക്കരണം. പുതുമുഖങ്ങളായ ജീസജ് ആന്റണി, ജൂഹി എന്നിവരാണ് പ്രധാനകഥാപാത്രങ്ങളാവുന്നത്. ഒരു വയനാടന് പ്രണയകഥയ്ക്ക് ഛായാഗ്രഹണം നിര്‍വ്വഹിച്ചിരിക്കുന്നത് മധു മാടശ്ശേരിയാണ്. പ്രണയ ഗാനങ്ങളിൽ ഒട്ടനവധി ഹിറ്റുകൾ സമ്മാനിച്ച വിജയ് യേശുദാസ് തന്നെയാണ് ഈ ചിത്രത്തിലേയും ഗാനങ്ങൾ ആലപിച്ചിരിക്കുന്നത്. ലെജിന് ചെമ്മാനി എഴുതിയ ഗാനങ്ങള്‍ക്ക് മുരളി അപ്പാടത്ത് സംഗീതം പകരുന്നു.


ലക്ഷദ്വീപ് ജനതക്ക് ഐക്യദാർഢ്യം; എ ഐ വൈ എഫ് പ്രതിഷേധ ധർണ - Media Malayalam (മീഡിയ മലയാളം)\nലക്ഷദ്വീപ് ജനതക്ക് ഐക്യദാർഢ്യം; എ ഐ വൈ എഫ് പ്രതിഷേധ ധർണ\nലക്ഷദ്വീപ് ജനതക്ക് ഐക്യദാർഢ്യവുമായി എ ഐ വൈ എഫ് സംസ്ഥാന വ്യാപകമായി പ്രതിഷേധ പരിപാടികൾ സംഘടിപ്പിച്ചു. കോവിഡ് പ്രോട്ടോകോൾ പാലിച്ചായിരുന്നു പ്രതിഷേധം.\nപെരുമ്പാവൂർ ഹെഡ് പോസ് റ്റോഫീസിനു മുന്നിൽ സംഘടിപ്പിച്ച സമരം എ.ഐ.വൈ.എഫ് ജില്ലാ ജോ: സെക്രട്ടറി രാജേഷ് കാവുങ്കൽ ഉദ്ഘാടനം ചെയ്തു. മണ്ഡലം പ്രസിഡൻ്റ് അഡ്വ.വി.വിതാൻ, അദ്ധ്യക്ഷത വഹിച്ചു, ഐ.എ.എൽ സംസ്ഥാന കമ്മിറ്റി അംഗം അഡ്വ.കെ.പി അജയൻ, മണ്ഡലം സെക്രട്ടറി എം.എം അജാസ്, എ.ഐ.എസ്.എഫ് മണ്ഡലം സെക്രട്ടറി വിനു നാരായണൻ എന്നിവർ പ്രസംഗിച്ചു.\nstatewide protests in solidarity\nThe AIYF organized\nThe protest followed Kovid protocol\nwith the people of Lakshadweep\nPrevious articleവാൽപ്പാറയിൽ കാട്ടാനയുടെ ആക്രമണത്തിൽ ഒരാൾ മരിച്ചു\nNext article24 മണിക്കൂറിനിടെ 1,32,364 പേർക്ക് രോഗബാധ; രാജ്യത്ത് പ്രതിദിന കോവിഡ് കേസുകളിൽ കുറവ് രേഖപ്പെടുത്തുന്നത് തുടരുന്നു


വിസ്മയങ്ങൾ അവസാനിക്കുന്നില്ല; മറ്റൊരു റെക്കോർഡിനരികെ ദുബായ്! വാസിൽ ടവർ എത്തുന്നു Wasl Tower Dubai | മനോരമവീട്| വീടും പ്ലാനും |Homestyle\nവിസ്മയങ്ങൾ അവസാനിക്കുന്നില്ല; മറ്റൊരു റെക്കോർഡിനരികെ ദുബായ്! വാസിൽ ടവർ എത്തുന്നു\n. June 27, 2021 06:04 PM IST\nദുബായിലെ ലോകപ്രശസ്തങ്ങളായ അംബരചുംബികളുടെ പട്ടികയിലേക്ക് ഒന്നുകൂടി ഇടംനേടാൻ ഒരുങ്ങുന്നു. ഷെയ്ഖ് സൈയിദ് റോഡിന് സമീപം നിർമ്മാണം പുരോഗമിക്കുന്ന വാസിൽ ടവറിന്റെ സവിശേഷത ലോകത്തിലെ ഏറ്റവും ഉയരം കൂടിയ സെറാമിക്ക് മുഖപ്പാണ് (facade). അതായത് കളിമൺ ടൈലുകൾകൊണ്ട് കെട്ടിടത്തിന് ചുറ്റുമായി നേർത്ത ആവരണമാണ് ഒരുക്കിയിരിക്കുന്നത്. ഇത് മികച്ച വെന്റിലേഷൻ ഒരുക്കുന്നു. അതിനാൽ 'ബ്രീത്തിങ് ബിൽഡിങ്' അഥവാ ശ്വസിക്കുന്ന കെട്ടിടം എന്നാണ് ഈ കെട്ടിടത്തെ വിശേഷിപ്പിക്കുന്നത്. ബുർജ് ഖലീഫയ്ക്ക് എതിർവശമായാണ് കെട്ടിടം നിർമ്മിക്കുന്നത്.\nജർമൻ ആർക്കിടെക്റ്റായ വെർണർ സോബക്കുമായി ചേർന്ന് യുഎൻസ്റ്റുഡിയോയാണ് കെട്ടിടം വിഭാവനം ചെയ്തിരിക്കുന്നത്. നിർമാണം പൂർത്തിയാകുമ്പോൾ 300 മീറ്ററായിരിക്കും വാസിൽ ടവറിന്റെ ഉയരം.\nദുബായിലെ കാലാവസ്ഥയുമായി യോജിച്ചു പോകുന്ന വിധത്തിൽ സുസ്ഥിരതയ്ക്ക് പ്രാധാന്യം നൽകിയുള്ള നിർമ്മാണരീതിയാണ് പിന്തുടർന്നിരിക്കുന്നത്. രാത്രികാലങ്ങളിൽ കെട്ടിടത്തിന്റെ ഭംഗി എടുത്തു കാണിക്കുന്ന വിധത്തിലുള്ള പ്രകാശ ക്രമീകരണങ്ങളും ഒരുക്കുന്നുണ്ട്. ആരൂപ് എന്ന എൻജിനീയറിങ് കമ്പനിയാണ് ഇതിന്റെ മേൽനോട്ടം വഹിക്കുന്നത്.\nഓഫീസുകൾ, ഗസ്റ്റ് റൂമുകൾ പബ്ലിക് ഏരിയകൾ, അപ്പാർട്ട്മെന്റുകൾ എന്നിവയാണ് കെട്ടിടത്തിനുള്ളിൽ ഒരുങ്ങുന്നത്. നാല് പ്രധാന ലോബികളെ ബന്ധിപ്പിക്കുന്ന രീതിയിൽ മൂന്ന് ഹൈസ്പീഡ് എക്സ്പ്രസ് ലിഫ്റ്റുകളും ഉൾപ്പെടുത്തും. ടവറിനോട് ചേർന്നു തന്നെ കാർപാർക്കിങ്ങിനായി ഒരു പ്രത്യേക കെട്ടിടവും ഒരുങ്ങുന്നുണ്ട്. ഈ കെട്ടിടത്തിന്റെ ഒന്നാം നിലയിൽ ഒരു ബോൾ റൂമും റൂഫ് ടോപ്പിൽ വിശാലമായ ഔട്ട്ഡോർ പൂളുമുണ്ട്. ഇവിടെ നിന്നും നേരിട്ട് ടവറിലെ സ്പാ ഏരിയയിലേക്ക് പ്രവേശിക്കാവുന്ന വിധത്തിൽ നടപ്പാലവും സജ്ജീകരിച്ചിരിക്കുന്നു. 2021 ഓഗസ്റ്റിൽ ടവറിന്റെ നിർമാണം പൂർത്തിയാകുമെന്നാണ് കരുതുന്നത്.\nEnglish Summary- Wasl Tower Dubai- Tallest Building with Ceramic facade to complete this year


അര്‍ജന്റീന - നൈജീരിയ മത്സരത്തിൽ ആര് ജയിക്കും? സുടു മോൻ മനസ്സ് തുറക്കുന്നു\nഅര്‍ജന്റീന - നൈജീരിയ...\n25 Jun 2018 12:17 PM GMT\nഅതിരുകള്‍ക്കപ്പുറത്തേക്ക് നീളുന്ന മനുഷ്യ ബന്ധങ്ങളുടെ കഥ ഫുട്ബാള് മത്സരത്തിന്റെ പശ്ചാത്തലത്തില് പറഞ്ഞ സൂപ്പര് ഹിറ്റ് ചിത്രം സുഡാനി ഫ്രം നൈജീരിയയിലെ കേന്ദ്ര കഥാപാത്രം അവതരിപ്പിച്ച സാമുവല് റോബിന്‍സണ് ഇപ്പോള് മലയാളികളുടെയും പ്രിയ താരം ആണ്. പുതിയ സിനിമ വി എ ബിജിന്റെ 'പര്‍പ്പിള്' എന്ന സിനിമയുടെ ചിത്രീകരണവുമായി ബന്ധപ്പെട്ട് കോയമ്പത്തൂരിലുള്ള സാമുവല്, നാളെ നടക്കുന്ന അര്‍ജന്റീന നൈജീരിയ മത്സരത്തെ കുറിച്ചുള്ള ആകാംക്ഷയിലാണ്. 'നന്നായി കളിക്കുന്നവര് ജയിക്കട്ടെ, പൂര്‍ണ പിന്തുണ ആര്‍ക്കുമില്ല.' എന്നാണു സുടുമോന്റെ മത്സരത്തെ കുറിച്ചുള്ള പ്രതികരണം.\nഅര്‍ജന്റീനയ്ക്ക് ലോകകപ്പ് നോക്കൗട്ട് റൗണ്ടില് പ്രവേശിക്കണമെങ്കില് മറ്റു ടീമുകള് കൂടി കനിയണം. ക്രൊയേഷ്യയെ കൂടാതെ ഐസ്ലന്‍ഡ്, നൈജീരിയ ടീമുകളാണ് ഗ്രൂപ്പ് ഡിയില് അര്‍ജന്റീനയ്ക്കൊപ്പം ഉള്ളത്. ഇന്ന് നൈജീരിയയെ നല്ല മാര്‍ജിനില് തോല്‍പ്പിക്കുകയും, ഐസ്‌ലാന്‍ഡ് ക്രൊയേഷ്യയോട് തോല്‍ക്കുകയും ചെയ്താല് മാത്രമേ മെസ്സിക്കും കൂട്ടര്‍ക്കും അടുത്ത റൗണ്ടില് പ്രവേശിക്കാനാവു, മറിച്ചാണ് ഫലം എങ്കില് നിലവിലെ ഫൈനലിസ്റ്റുകള്‍ക്കു ആദ്യ റൗണ്ടില് പുറത്തായി മടങ്ങാം.\nനൈജീരിയക്കും നാളത്തെ മത്സരം നിര്‍ണായകം ആണ്. അര്‍ജന്റീനയെ അട്ടിമറിച്ചാല് അത് ചരിത്രമാകും ഒപ്പം പ്രീ ക്വാര്‍ട്ടര് പ്രവേശനവും ഉറപ്പാക്കാം. ലോകമെമ്പാടുമുള്ള അര്‍ജന്റീനന് ആരാധകര് ഐസ്‌ലന്‍ഡിനെതിരായ മത്സരത്തില് നൈജീരിയ ജയിക്കണം എന്നായിരുന്നു ആഗ്രഹിച്ചത്. എന്നാല്, നാളെ അതേ നൈജീരിയ തോല്‍ക്കണമെന്നും ഇവര് ആഗ്രഹിക്കുന്നു. ഇതേപ്പറ്റി പ്രതികരണം ആരാഞ്ഞപ്പോള്, 'ഞാനെന്റെ രാജ്യത്തെ സ്‌നേഹിക്കുന്നു. രണ്ട് ടീമും വലിയ തയ്യാറെടുപ്പിലാണ്. പൂര്‍ണ പിന്തുണ ആര്‍ക്കുമില്ല. രണ്ട് ശക്തികള് തമ്മിലെ ഏറ്റവും മികച്ച മത്സരത്തിനായി കാത്തിരിക്കുന്നു. കൂടുതല് നന്നായി കളിക്കുന്നവര് ജയിക്കും' എന്നായിരുന്നു സുടുമോന്റെ മറുപടി.\n2018russia argentina cinema football nigeria samuelrobinson WorldCup


Bigg Boss Malayalam Season 4: Jasmin M Moosa and Monica Shami about their breakup and Nimisha's friendship | Indian Express Malayalam\nbigg boss malayalam season4jasmin m moosa monica shami about their breakup and nimisha s friendship\n“ഞാനൊരു ലെസ്ബിയനാണെന്നതിന് അർത്ഥം എനിക്കൊരു ബെസ്റ്റ് ഫ്രണ്ട് ഉണ്ടെങ്കിൽ അവരും ലെസ്ബിയൻ ആണെന്നല്ല. നിമിഷയെനിക്ക് എന്റെ സഹോദരിയെ പോലെയാണ്; അവൾ എന്റെ ഗേൾഫ്രണ്ടല്ല,” ജാസ്മിൻ പറയുന്നു\nUpdated: June 16, 2022 7:50:56 pm\nബിഗ് ബോസ് മലയാളം സീസൺ നാലിലെ ഏറ്റവും ജനപ്രീതി നേടിയ മത്സരാർത്ഥിയാണ് ജാസ്മിൻ എം മൂസ. ഉറച്ച നിലപാടുകൾ കൈകൊള്ളാനും അവയ്ക്കു വേണ്ടി നിലകൊള്ളാനും മടിക്കാത്ത ജാസ്മിന്റെ വ്യക്തിത്വം ഏറെ പേരെ ആകർഷിക്കുകയും വലിയൊരു ആരാധകവൃന്ദത്തെ തന്നെ നേടി കൊടുക്കുകയും ചെയ്തു. ആത്മാഭിമാനത്തിനാണ് വില നൽകുന്നതെന്ന് പ്രഖ്യാപിച്ചുകൊണ്ട് ബിഗ് ബോസ് ഷോയിൽ നിന്നും ഇറങ്ങിപ്പോന്ന ജാസ്മിൻ ബിഗ് ബോസ് മലയാളത്തിന്റെ ചരിത്രത്തിലെ ആദ്യ നോക്കൗട്ട് മത്സരാർത്ഥി കൂടിയാണ്.\nതാനൊരു ലെസ്ബിയനാണെന്ന് തുറന്നു പറഞ്ഞ ജാസ്മിൻ തന്റെ ഗേൾഫ്രണ്ട് മോണിക്കയെ ഷോയിലൂടെ പ്രേക്ഷകർക്ക് പരിചയപ്പെടുത്തുകയും ചെയ്തിരുന്നു. ഇന്നലെയാണ്, താനും മോണിക്കയും പിരിഞ്ഞുവെന്ന കാര്യം ജാസ്മിൻ പ്രഖ്യാപിച്ചത്.\n“കഴിഞ്ഞ കുറച്ച ആഴ്ചകളായിട്ട് എനിക്കും മോണിക്കയ്ക്കും എതിരെ സൈബര് ബുള്ളിങ്ങും അക്രമണങ്ങളുമൊക്കെ നടന്ന് കൊണ്ടിരിക്കുകയാണ്. ബിഗ് ബോസില് വന്നത് കൊണ്ട് ഞാന് അനുഭവിക്കുന്നുണ്ട്. അതുപോലെ തന്നെ ഇതിലൊന്നും പാര്‍ട്ട് അല്ലാത്ത മോണിക്കയും അനുഭവിക്കുകയാണ്. ഇത്രയും വെറുപ്പും കളിയാക്കലുകളൊന്നും അവള് അര്‍ഹിക്കുന്നതല്ല. ആ കാരണം കൊണ്ട് അവളുമായി ബ്രേക്കപ്പ് ആവാമെന്ന് ഞാന് തീരുമാനിച്ചു,” എന്നാണ് ഇൻസ്റ്റഗ്രാമിൽ പങ്കുവച്ച വീഡിയോയിൽ ജാസ്മിൻ പറഞ്ഞത്.\nഅതിനു പിന്നാലെ, ജാസ്മിൻ സംശയരോഗിയാണെന്നും അതാണ് ഇരുവരുടെയും ബന്ധത്തിന് വിള്ളൽ വീഴാനുള്ള കാരണം, അതല്ല ജാസ്മിനും ബിഗ് ബോസിൽ ജാസ്മിന്റെ സഹമത്സരാർത്ഥിയായ നിമിഷയും പ്രണയത്തിലാണ്, അതുകൊണ്ടാണ് ജാസ്മിൻ മോണിക്കയുമായി പിരിയുന്നതെന്നുമൊക്കെയുള്ള ഗോസിപ്പുകൾ സമൂഹമാധ്യമങ്ങളിൽ സജീവമാകുന്ന കാഴ്ചയാണ് കണ്ടത്.\nഇപ്പോൾ, എന്താണ് തങ്ങൾ തമ്മിൽ പിരിയാനുള്ള കാരണമെന്ന് വ്യക്തമാക്കി കൊണ്ട് രംഗത്തു വന്നിരിക്കുകയാണ് മോണിക്കയും ജാസ്മിനും.\n“ഞാൻ ബിഗ് ബോസിൽ ആയിരുന്നപ്പോൾ മോണിക്കയെ സംബന്ധിച്ച് വളരെ കാഠിന്യമേറിയ ദിവസങ്ങളായിരുന്നു. ഞാൻ പോവുന്ന സമയത്ത് ഞങ്ങളുടെ ബന്ധവും അത്ര ശക്തമല്ലായിരുന്നു. അവൾക്ക് വൈകാരികപരമായി ഒരു പിന്തുണ വേണമായിരുന്നു. ആ ഷോയിൽ ഞാനും ബ്രേക്ക് ഡൗൺ ആയി കൊണ്ടിരിക്കുകയായിരുന്നു, അതുകൊണ്ട് എനിക്ക് അവളുടെ അവസ്ഥയും ഫീലിംഗും മനസ്സിലാവും,അതിനെ ഞാൻ ബഹുമാനിക്കുന്നു. അതിനിടയിൽ അവൾക്കൊരാളോട് പ്രണയം തോന്നുകയും ചെയ്തു. അതിനെ റെസ്‌പെക്ട് ചെയ്തിട്ട് ആണ് ഞങ്ങൾ ഒരു ബ്രേക്ക് എടുത്തത്.”\n“മറ്റൊരു കാര്യം പറയാനുള്ളത്, നിമിഷയെ കുറിച്ചാണ്. ഒരു ലെസ്ബിയൻ ആണ് ഞാനെന്നതിന് അർത്ഥം എനിക്കൊരു ബെസ്റ്റ് ഫ്രണ്ട് ഉണ്ടെങ്കിൽ അവരും ലെസ്ബിയൻ ആണെന്നല്ല. നിമിഷയെനിക്ക് എന്റെ സഹോദരിയെ പോലെയാണ്; അവൾ എന്റെ ഗേൾഫ്രണ്ടല്ല. ഏതാനും ലൈക്കുകൾക്ക് വേണ്ടി വേറൊരാളുടെ ജീവിതം നശിപ്പിക്കരുത്. അവളെന്നും എന്റെ ബെസ്റ്റ് ഫ്രണ്ടായി, സഹോദരിയായി കൂടെ കാണും,” മോണിക്കയ്ക്ക് ഒപ്പമുള്ള വീഡിയോയിൽ ജാസ്മിൻ പറഞ്ഞു.\nWeb Title: Bigg boss malayalam season4jasmin m moosa monica shami about their breakup and nimisha s friendship


പച്ചമീനും പച്ചക്കറിയും തൊട്ടുകൂട്ടാന് അക്വാപോണിക്സ് - Krishideepam.in\nശാസ്ത്രീയ കൃഷിയുടെ കാലമാണിത്. ഓരോ നാടിനും അനുയോജ്യമായ കൃഷിയാണ് നാം അനുവര്‍ത്തിക്കേണ്ടത്. അങ്ങനെയാണ് ചെയ്യുന്നതും. കാര്‍ഷിക സംസ്ഥാനമായ കേരളത്തില് വിവിധയിടങ്ങളില് ശാസ്ത്രീയ കൃഷിരീതിയിലേക്ക് തിരിഞ്ഞിട്ട് കാലമേറെയായി.\nഅതില് പ്രധാനപ്പെട്ട കൃഷിരീതിയാണ് അക്വാപോണിക്സ് എന്നത്. പച്ചക്കറിയും മീനും സ്വന്തം വീട്ടില് ഉല്‍പാദിപ്പിക്കുന്നതിനെയാണ് അക്വാപോണിക്സ് എന്ന് പറയുന്നത്. ഹൈഡ്രോപോണിക്സും അക്വാകള്‍ച്ചറും കൂടിയതാണ് അക്വാപോണിക്സ്. ഹൈഡ്രോപോണിക്സ് എന്നാല് വര്‍ക്കിംഗ് വാട്ടര് അഥവാ ജോലി ചെയ്യുന്ന വെള്ളം എന്നാമ്. അതായത് ഹൈഡ്രോപോണിക്സില് വെള്ളം നമുക്ക് വേണ്ടി ചെടികളെ പരിപോഷിപ്പിപ്പിക്കുന്നു. ഇവിടെ വെള്ളവും വളവും നല്‍കുന്നതിനുള്ള ഒരു മാധ്യമമായി വെള്ളം തന്നെയാണ് പ്രവര്‍ത്തിക്കുന്നത്. ചെടികള്, മണ്ണിലല്ല വെള്ളത്തിലാണ് വളരുന്നത്.\nഅക്വാകള്‍ച്ചര് ഭക്ഷ്യയോഗ്യമായ മീനിനെ കൃഷിചെയ്യുന്ന രീതിയാണ്. ഹൈഡ്രോപോണിക്സിലേയും അക്വാ കള്‍ച്ചറിലേയും തത്വങ്ങളെ ക്രോഡീകരിച്ചുള്ള കൃഷിരീതിയാണ് അക്വാപോണിക്സ്. അക്വാപോണിക്സ് കൃഷിയില് മീനും ചെടിയും ഒരുമിച്ചാണ് കൃഷിചെയ്യുന്നത്. ഈ കൃഷിരീതിയില് ബാക്ടീരിയകളുടെ പ്രവര്‍ത്തനംമൂലം മീനിന്‍റെ കാഷ്ടം നൈട്രേറ്റ് രൂപത്തിലാക്കി ചെടികള്‍ക്ക് വളമായി നല്‍കുന്നു. ചെടികള് വെള്ളം ശുദ്ധീകരിച്ച് മീനിന്‍റെ വളര്‍ച്ചയ്ക്ക് അനുകൂലമായ അവസ്ഥ സംജാതമാക്കുകയും ചെയ്യും.\nഒരേസമയം മീനും പച്ചക്കറിയും ഉത്പാദിപ്പിക്കാന് കഴിയുന്നതാണ് ഈ കൃഷിരീതിയെന്ന് മുകളല് സൂചിപ്പിച്ചിരുന്നു. ചെടികള്‍ക്ക് വെള്ളവും വളവും സ്വയമേവ പ്രവര്‍ത്തനഫലമായി നല്‍കാന് കഴിയുക, സാധാരണ മണ്ണില് കൃഷിചെയ്യുമ്പോള് നിലം ഒരുക്കുക, കളകള് പറിക്കല്, ചെടികള്‍ക്ക് വെള്ളവും വളവും നല്‍കല്, ഇടയിളക്കല്, കാഠിന്യമുള്ള മറ്റു ജോലികള് എന്നിവ അക്വാപോണിക്സില് ഒഴിവാക്കാനാവും.\nമണ്ണില് വളരുന്ന ചെടികളേക്കാള് വേഗത്തില് അക്വാപോണിക്സിലെ ചെടികള് വളരുന്നു. വെള്ളം പരിചംക്രമണം ചെയ്യുന്നതിനാല് മണ്ണില് കൃഷി ചെയ്യുമ്പോള് ജലസേചനത്തിനുവേണ്ടിവരുന്ന വെള്ളത്തിന്‍റെ 5-10% മാത്രമേ അക്വാപോണിക്സില് വേണ്ടിവരുന്നുള്ളൂ. അക്വാപോണിക്സ് മണ്ണിതര മാധ്യമങ്ങളില് കൃഷിചെയ്യുന്നതിനാല് നല്ല മണ്ണിന്‍റെയും ജലത്തിന്‍റേയും ദൗര്‍ലഭ്യം ഉള്ള സ്ഥലങ്ങളില് അനുയോജ്യമായ കൃഷിരീതിയാണിത്. അക്വാപോണിക്സ് മണ്ണിതര മാധ്യമങ്ങളില് കൃഷിചെയ്യുന്നതിനാല് നല്ല മണ്ണിന്‍റേയും ജലത്തിന്‍റേയും ദൗര്‍ലഭ്യം ഉള്ള സ്ഥലങ്ങളില് അനുയോജ്യമായ കൃഷിരീതിയാണിത്.\nഅക്വാപോണിക്സ് കൃഷിയില് കളനാശിനിയോ കീടനാശിനിയോ ഉപയോഗിക്കാത്തതിനാല് ജൈവരീതിയില് / തികച്ചും സുരക്ഷിതമായ രീതിയില് ഉല്‍പാദിപ്പിച്ച് ആരോഗ്യദായകമായ പച്ചക്കറിയും മീനുമാണ് ലഭിക്കുന്നത് എന്നതും ശ്രദ്ധേയമാണ്.\nസിസ്റ്റം ഒരിക്കല് സ്ഥാപിച്ചുകഴിഞ്ഞാല് അദ്ധ്വാന കുറവായതിനാല് 14 വയസ്സിനു മുകളിലുള്ള കുട്ടികള്‍ക്കോ 75 വയസ്സ് കഴിഞ്ഞ വയോധികനോ വീല്‍ചെയര് ഉപയോഗിക്കുന്ന വികലാംഗനായ ഒരാള്‍ക്കോ വേണമെങ്കിലും അക്വാപോണിക്സ് കൃഷി കൈകാര്യം ചെയ്യാന് കഴിയും.\nരോഗകീടബാധ താരതമ്യേന കുറവായിരിക്കും. സാധാരണ അക്വാകള്‍ച്ചറിനെ അപേക്ഷിച്ച് അക്വാപോണിക്സ് കൃഷിരീതിയില് 30 മുതല് 100 ഇരട്ടിവരെ മീനിനെ കൃഷി ചെയ്യാനാകും. ഒരു വീട്ടില് ആവശ്യത്തിനായുള്ള ചെറിയ യൂണിറ്റുകള് വ്യാവസായിക ആവശ്യത്തിനായുള്ള വലിയ യൂണിറ്റുകള് വരെ കുറ്റമറ്റതായി (വേണ്ട സംവിധാനങ്ങള് ഒരുക്കി) പ്രവര്‍ത്തിക്കുംവിധം ഒരുക്കാം. പുറത്തും ഗ്രീന്‍ഹൗസുകളിലും ഇന്‍ഡോറുളിലും ഇത്തരം കൃഷി ചെയ്യാനാകും. ഈ കൃഷിരീതി സുരക്ഷിതവും പരിസ്ഥിതിക്ക് ഒരുവിധത്തിലും കോട്ടം സൃഷ്ടിക്കാത്തതും സുസ്ഥിരമായി കൊണ്ടുപോകാവുന്നതുമാണ്.\nഅക്വാപോണിക്സ് സിസ്റ്റത്തില് പ്രധാനമായും രണ്ടു ഭാഗങ്ങളാണുള്ളത്. അക്വാകള്‍ച്ചര് ഭാഗമാണ് ഒന്നാമത്തേത്. ഇതില് മീനും മറ്റു അക്വാട്ടിക് ജീവികളും വളരുന്നു. ഹൈഡ്രോപോണിക്സ് ഭാഗമാണ് രണ്ടാമത്തേത്. ഇവിടെയാണ് ചെടികള് വളരുന്നത്. വളരെയധികം മീനിനെ കുളത്തില്, ടാങ്കില് ഒരുമിച്ച് വളര്‍ത്തുന്നതിനാല് മീനിന്‍റെ കാഷ്ഠത്തിന്‍റെ സാന്ദ്രത കൂടുതലുള്ള വെള്ളം മീനിനും മറ്റു ജലജീവികള്‍ക്കും ഹാനികരമാണ്.\nമീന് വളര്‍ത്തുന്നതിനുള്ള കുളം/ടാങ്ക്\nഈ ടാങ്ക് / കുളത്തിലാണ് മീനിനെ വളര്‍ത്തുന്നത്. ഇവിടെവച്ചുതന്നെയാണ് നാം മീനിന് ആവശ്യമായ തീറ്റ കൊടുക്കുന്നത്. ഈ ടാങ്കിനു മുകളില് ഒരു വലയോ കവറോ കൊടുത്താല് സൂര്യപ്രകാശം നേരിട്ട് പതിക്കുന്നത് തടഞ്ഞ് ആര്‍ഗയുടെ കൂടുതലായുള്ള വളര്‍ച്ചക്ക് കാരണമാകുന്നത് തടയുന്നു. ഇതിനു പുറമെ ചപ്പുചവര് വീണ് സിസ്റ്റം ബ്ലോക്കാവുന്നതും, കുട്ടികളും, പക്ഷികളും വീഴുന്നതും തടയുന്നു. മീനുകള് പുറത്തേക്ക് ചാടി പോകാതിരിക്കുന്നു. മറ്റ് ജീവികള് മീനിനെ പിടിക്കുന്നത് തടയാനാകുന്നു. മീനിന് സുരക്ഷിത ബോധം ഉണ്ടാവുന്നതുകൊണ്ട് താരതമ്യേന വേഗത്തില് വളരുന്നു.\nടാങ്ക്/കുളം പണിയുന്നതിന് ഫൈബറിന്‍റേയോ പ്ലാസ്റ്റിക്കിന്‍റേയോ ടാങ്കുകളോ ജീയോമെബ്രൈന് ഷീറ്റ് ഉപയോഗിച്ചോ ആവശ്യത്തിന് വലുപ്പത്തില് ടാങ്ക് പണിയാം. ഒരു കാരണവശാലും സിങ്ക്/കോപ്പര് അടങ്ങിയ ലോഹങ്ങള് കൊണ്ടുള്ള ടാങ്ക് ഉപയോഗിക്കരുത്. അവ ചില മത്സ്യങ്ങള്‍ക്ക് ഹാനികരമാണ്.\nആകര്‍ഷകമായും ശാസ്ത്രീയമായും കൃഷി ചെയ്താല് മികച്ച രീതിയില് കൃഷി ചെയ്യാന് പറ്റുന്നതാണ് അക്വാപോണിക്സ്. സാങ്കേതികമായി ശ്രദ്ധിക്കുകകൂടി ചെയ്താല് മികച്ച വിളവും ലഭിക്കുന്നു. കുട്ടികള് മുതല് പ്രായമായവര്‍ക്കുവരെയും ഭിന്നശേഷിക്കാര്‍ക്കുപോലും എളുപ്പം കൃഷിചെയ്യാന് കഴിയുമെന്നതാണ് ഇതിന്‍റെ പ്രത്യേകത.\nTagged in : Aquaponics\nCategorized in : കാര്‍ഷിക വാര്‍ത്തകള് കൃഷി പുതിയസംരംഭങ്ങള്